Eil emelladenn Bro-C'hall e Mec'hiko - Wikipedia\nEil emelladenn Bro-C'hall e Mec'hiko\nEil emelladenn Bro-C'hall e Mec'hiko, pe Segunda Intervención Francesa en México e spagnoleg, eo anv an droiad-vrezel graet gant an arme c'hall e Mec'hiko etre 1861 ha 1867, ma oa kaoz da sevel er vro ur gouarnamant tomm ouzh Bro-C'hall. Lakaet e voe ar priñs Masimilian Habsburg da Impalaer Mec'hiko. Tapet e voe gant soudarded Mec'hiko o stourm ouzh ar C'hallaoued ha fuzuilhet.\nC'hoarvezout a reas goude embannet gant Benito Juárez, penn gouarnamant Mec'hiko, e oa ampellet pae an dle diavaez en 1861. Emglev Londrez eo a voe respont Bro-C'hall, Breizh-Veur, ha Spagn, a embannas neuze e kasfent armeoù da Vec'hiko. Degouezhout a reas armeoù e porzh Veracruz en 1862 hag int da varc'hata gant ar gouarnamant. Renerien ar gannaded breizhveuriat ha spahnol a zistroas d'ar gêr, ar C'hallaoued a gemennas e oant o vont da aloubiñ ar vro. Trec'het e voent en emgann Puebla avat, d'ar 5 a viz Mae 1862, met kerzhout a rejont war-du kêr Mec'hiko a voe kemeret gante d'an 10 a viz Mezheven 1863. Diwar neuze e krogas gouarnamant ar Republik da vonedonea dre ar vro, tra ma chome ar C'hallaoued er gêr-benn. Adal 1866 avat e krogas an arme c'hall d'en em dennañ abalamour ma c'hourdrouze Prusia disklêriañ ar brezel da Vro-C'hall ha ma oa bet koll tud ar c'hreisteiz e Brezel diabarzh SUA en 1865.\nUn toullad bloavezhioù a-raok e oa bet un dornad mirourien vec'hikan, o chom en Europa, o klask harp da sevel ur galloud unpennek e Mec'hiko adarre. Goude klask ha nac'het o c'hinnigoù meur a wech setu ma voe asantet en 1863 gant Masimilian Habsburg hag e bried Charlotte Belgia resev kurunenn an impalaeriezh nevez a vije harpet gant an arme c'hall a oa dija war zouar Mec'hiko, hag a vije kresket gant kompagnunezhioù aostrian-hungariat ha belgiat. En 1863 eta ez eas Masimilian ha Charlotte da Vec'hiko, ma voent kurunennet, hag er galloud e chomjont betek 1867, pa voe prizoniet Masimilian gant ar Republikaned ha fuzuilhet en Santiago de Querétaro.\nRoll an emgannoù e-kerzh brezelekadenn ar C'hallaoued e Mec'hiko\nAdtapet diwar « https://br.wikipedia.org/w/index.php?title=Eil_emelladenn_Bro-C%27hall_e_Mec%27hiko&oldid=1695544 »\nDernière modification le 25 Meu 2016, à 09:41\nKemmoù diwezhañ degaset d'ar bajenn-mañ d'an 25 Meu 2016, da 09:41.


Atoll Midway - Wikipedia\nKartenn an atoll (Lec'hiadur Atoll Midway: 28°12′N 177°21′K / 28.2, -177.35 28°12′N 177°21′K / 28.2, -177.35 )\nMidway Atoll (distagadur saoznek: [ˈmɪdweɪ]), anvet ivez Enez Midway pe Inizi Midway, en hawaiianeg eo Pihemanu Kauihelani an anv leun (Pihemanu eo anv berr an enez) a zo un atoll eus norzh ar Meurvor Habask, e-kichen penn gwalarnañ enezeg Hawaii. Emañ war-dro un drederenn eus ar c'heit a zo etre Honolulu, e Hawaii, ha Tokyo, e Japan. 6,2 km² eo gorread hollek an inizi-se perc'hennet gant Stadoù-Unanet Amerika, hag un "tiriad diaoz ha diembarzhet" eo. Eno e c'hoarvezas e miz Mezheven 1942, Emgann Midway, ur pezh mell emgann mor etre armeadoù ar Stadoù-Unanet ha Japan.\nPelec'h emañ Midway er Meurvor Habask (rontig melen).\nGwelet Emgann Midway\nAdtapet diwar « https://br.wikipedia.org/w/index.php?title=Atoll_Midway&oldid=1455397 »\nKemmoù diwezhañ degaset d'ar bajenn-mañ d'an 3 Ebr 2013, da 04:11.


Ospitalepea - Wikipedia\n(Adkaset eus L'Hôpital-Saint-Blaise)\nSetu pelec'h emañ Ospitalepea e Zuberoa.\nOspitalepea (L'Espitau Sent Blasi en okitaneg; L'Hôpital-Saint-Blaise e galleg hag ent-ofisiel) zo ur gumun eus proviñs Zuberoa, en hanternoz d'ar Pireneoù, e kanton Maule-Lextarre, e reter Euskal Herria, stok ouzh Bearn.\nBrudet eo an iliz, eus an XIIvet kantved. Lakaet eo bet e roll ar glad bedel.\nAdtapet diwar « https://br.wikipedia.org/w/index.php?title=Ospitalepea&oldid=1555945 »\nKemmoù diwezhañ degaset d'ar bajenn-mañ d'an 17 C'hwe 2014, da 12:41.


Pemzek bloaz hep brezhoneg !\nEmgav ar vrezhonegerien e cafe Hu'lo d'ar 25 meurzh 2017\nPublié le 30/03/17 12:46 -- mis à jour le 00/00/00 00:00\nGoude m'en doa lidet ar Prizioù o 20 vloaz Digwener 24 a viz Meurzh e Lannuon e « lide » antronoz vintin brezhonegerien Sant-Nazer o 15 bloaz hep brezhoneg er skinwel publik da geñver o 7vet emgav bloaziek er bar Hu'lo e karter Sant-Mark.\nEnd-eeun e voe diskroget an abadennoù brezhoneg war France 3 PdL e miz Gwengolo 2002 a-daol trumm hep bezañ bet kemennet a-raok.\nHiziv c'hoazh en em zidamall France-Télévisions gant an niver re izel a vrezhonegerien en hor departamant, nebeutoc'h eget 1 % ar poblañs, ar memes niver hag en Il-ha-Gwilenn mui-pe-vui.\nHogen n'eo ket ase emañ an dalc'h e lec'h all e Breizh ma 'z eus kentoc'h anv da gas war wel brezhoneg ha sevenadur Breizh a-vremañ eget da skignañ abadennoù evit ar vrezhonegerien hepken.\nForzh penaos n'eus kudenn ebet evit France-Télévisions rak pep hini a fell dezhañ sellout ouzh an abadennoù brezhoneg a c'hell hen ober a-drugarez d'ar skinwel dre internet, e Liger-Atlantel kenkoulz hag e pep poent ar bed !\nKoulskoude n'emañ ket Liger-Atlantel a-dreñv a-fet brezhoneg : Naoned a zo deuet da vezañ ar ger meur e Breizh evit deskiñ brezhoneg gant an dud deuet, e Naoned emañ ar skol Diwan brasañ e Breizh hag ar skolaj Diwan nemetañ e Breizh-uhel. A-hend all e vev 33% annezhidi Liger-Atlantel en ur gumun sinet ganti karta « Ya d'ar brezhoneg » e keñver 24 % en Il-ha-Gwilen ha 18 % en Aodoù-an-Arvor hag ar skolioù Diwan o deus muioc'h eget daougementet niver o skolidi abaoe ma 'z eo bet diskroget ar brezhoneg deus ar skinwel.\nOuzhpenn distro an abadennoù brezhoneg er skinwel e goulenn brezhonegerien Sant-Nazer abaoe 3 bloaz e vefe aozet lid ar Prizioù e Sant-Nazer (da laret eo evit ar wech kentañ e Liger-Atlantel) : e 2016 e voe nac'het abalamour d'an dilennadegoù rannvroel bet dalc'het e fin 2015 ? !, e 2017 e voe nac'het abalamour d'an 20vet deiz-ha-bloaz a zlefe degouezhout e Lanuon evel e 1997 hag e 2018 ? Den ebet ne oar evit poent !\nAr bloaz-mañ eo deuet Annaig Cotonnec, kuzulierez Departamant Sant-Nazer d'an emvod e Sant-Mark evit harpañ ar vrezhonegerien ha kadarnaat e labour ar c'huzul departamant evit kas war raok hor goulenn en un doare efedusoc'h eget biskoazh.\nEmichañs e vo kreñvoc'h mouezh ar vrezhonegerien ha gwelloc'h klevet adalek bremañ !


Wieringermeer (distagañ ) a zo ur gumun hag ur polder e proviñs Noord-Holland en Izelvroioù. 307,76 km² eo gorread Wieringermeer (douar : 194,95 km², dour :12,81 km²) ha d'an 31 a viz Mae 2009 e oa 12 611 annezad enni. Ar c'hêrioù, kêriadennoù ha distrigoù da-heul a ya d'ober kumun Wieringermeer : Kreileroord, Middenmeer, Slootdorp, Wieringerwerf. Dont a ra anv Wieringermeer eus anv lenn Wieringen, a oa anezhi da vare ar Grennamzer.\nIliz Christus Koning e Wieringermeer\nWieringmeerpolder a zo ur polder a voe savet e 1927. Sañset e oa da vezañ savet pa vefe bet echu Afsluitdijk, met abretaet e vo ar chanter peogwir e fazie douaroù. Fardelloù ar polder a voe savet er Zuiderzee. Ar fardelloù a ranke neuze bezañ solut a-walc'h da dalañ ouzh nerzh ar mor. Dizouret e voe ar polder penn-da-benn d'an 21 a viz Eost 1930. E 1934 e c'hallas an dud implijout an douar, ha peder c'hêriadenn a voe savet war ar polder : Slootdorp (1931), Middenmeer (1933), Wieringerwerf (1936) ha Kreileroord (1957). Lakaet e voe Wieringermeer da gumun dizalc'h d'ar 1añ a viz Gouere 1941. Pa voe aloubet an Izelvroioù gant an arme nazi e tivizas ur c'homandant ma vefe distrujet fardell Wieringermeer : beuzet e voe Wieringermeer d'ar 17 a viz Ebrel 1945. Ne voe lazhet den ebet, ha tamm-ha-tamm e teuas ar polder war wel en-dro. Lod brasañ ar pezh a oa bet savet er bloavezhioù 1930 a voe distrujet avat. Buan e voe adsavet an traoù, hag e fin 1945 e voe dizouret ar polder ha savet en-dro an tiez, ar pontoù hag an hentoù.\nE kuzul-kêr Wieringermeer ez eus 15 dileuriad :\nGemeente Belangen Wieringermeer - 2 zileuriad\nIndependent - 1 dileuriad\nProgressief Wieringermeer - 1 dileuriad\nLec'hienn ofisiel Wieringermeer\nAdtapet diwar « https://br.wikipedia.org/w/index.php?title=Wieringermeer&oldid=1807337 »\nKemmoù diwezhañ degaset d'ar bajenn-mañ d'an 28 Gwe 2018, da 17:20.


Buhez ar Sent/1837/Irenee - Wikimammenn\nBuhez ar Sent/1837/Irenee\n◄ Yan ha Paul Irenee Leon II ►\nAr seizvet-var-nuguent a viz Even.\nS. IRENEE, ESCOP HA MERZER.\nAr Sant-mâ en devoe en e yaouanctis an eur da veza instruet gant sant Policarp, Escop eus a Smyrn. Ar Prelat vertuzus-ze, o consideri gant admiration ar speret lem, an innocanç ha docilite e zisquibl, en devoe cals a garantez evintâ, hac a guemeras ur sourci bras d’er furmi d’ar vertuz : Irenee eus e gostez na neglige netra evit profita eus an instructionou a ree dezâ ur mæstr quer santel. Disqui a ra e-unan deomp en e scridou penaus e remerque gant un attantion vras quement a ree hac a lavare S. Policarp : sonch am eus c’hoas, emezan, eus ar plaç e pehini oa asezet an Escop eürus-ze pa brezegue ; sonch am eus eus e santelez ac eus ar vajeste a apparisse var e visaich ; seblantout a ra din e glevet c’hoas o lavaret e pe fæçon en devoa converset gant sant Yan Evangelist ha gant cals a re-all pere o devoa bet an eur da velet Jesus-Christ pa veve var an douar. Chezlaou a reen gant ardor an traou-ze-oll, a ajout Irenee : o imprima a reent doun em c’halon, ha Doue a ra din ar c’hraç d’o c’haout ato em speret.\nIrenee goude beza trec’het ar bayanet hac an heretiquet quen dre e loquanç quen dre e scridou, a voe casset da Lyon, evit sicour en e labourou apostoliq sant Fotin escop eus ar guær-ze, pehini a oa oaget bras. Sant Fotin er c’hassas da Rom evit consulti ar pap var an afferiou important eus an Ilis. En amser ma edo e Rom, e clevas ez oa commancet ur bersecution horrubl a-enep ar gristenien ebars Lyon. Quemense a reas dezàn en em hasta da zistrei evit assista e vreudeur ; mæs caër en devoe en em hasta abars ma erruas, cals eus ar bobl a Lyon hac o fastor sant Fotin o devoa deja anduret ar verzerinti. An desolation a oa etouez an oll gristenien ; mæs en em gonsoli a resont pa velzont Irenee oc’h arruout. Souden goude e zistro e voe lequeet da escop. Ar garg-ze a reas dezâ redoubli e labourou aposloliq, ha ne espernas netra evit creaat e bobl er feiz epad an oll amser eus ar bersecution, heb caout aoun da exposi e vuez d’an dangerou a gave a bep-tu.\nAn Ampalaer payen, o veza deut da vervel, e voe leset ar gristenien da veva e peoc’h. An escop santel a brofitas eus an amser favorabl-ze evit labourat da gonversion an heretiquet, evit pere en devoa cals a garantez, petra bennâc m’en devoa un horroll vras ous o doctrin fauç, hervez ma velomp c’hoas dre e scridou : An Ilis o mam a vouel dezo, emezàn en e levr a-enep an heresiou. Pidi a reomp Doue ma sortiint eus an abym e pehini ez int en em brecipitet, ma quitaïnt an devaligen e pehini en em gollont, ha ma en em gonvertissint da Jesus-Christ : ar beden-ze eo a reomp evit-o a greiz hor c’halon : rac o c’haret a reomp en ur fæçoun profitaploc’h d’o silvidiguez, eguet ma sonch dezo en em garet o-unan, hac ar garantez pehini hon eus evit-o, a vezo quen avantaichus dezo evel ma ze sincer ha guirion, mar queront receo an effejou anezi ; mæs pe seurt santimant bennâc a ouffent caout ac’hanomp, ne squizimp morse oc’h o sicour eus hon oll gallout.\nAr pastor carantezus-mâ, en ur labonrat gant ur zêl quen ardant evit conversion an heretiquet, a laboure gant quement-all a sourci evit conservi ha crisqui ar fervor etouez an dud fidel ; mæs persecution an Ampalaer Sevêr a lacaas fin da ur vuez quer santel ha quen avantaichus d’an ilis. An Ampalaer-ze, adversour bras d’ar religion gristen, o veza deut da Lyon gant e arme, a roas urz da vassacri an oll gristenien. Ebars ar voceres horrubl-ze a aichuas e vues an Escop santel, var-dro ar bloaz 202. E bobl casi-oll a heulias e driomphl en eê, pa gonter penaus e voe merzeriet er guær a Lyon bete naontec mil cristenien en ur memes devez.\nSant Irenee en devoa un horrol bras ous an errol ha doctrin fall an heretiquet ; mæs cals a garantez en devoa evit o fersonaich ; truez-ha compassion en devoa out-o, o velet ar stad deplorabl hac an dallentez e pehini e vevent, pedi a ree an autrou Doue d’ho esclerraat, ha labourat a ree gant cals a fatig evit o c’honversion. Imitomp ar sant-mâ pa velimp unan bennâc eus hpr breudeur couezet en ur faut grevus bennâc.\nAn nep en deus ur guir garantez en e galon, a so douç, humbl ha leun a druez ous e nessa, quên en e viseriou spirituel, quên en e viseriou temporel.\nAdtapet diwar « https://br.wikisource.org/w/index.php?title=Buhez_ar_Sent/1837/Irenee&oldid=71580 »\nKemmoù diwezhañ degaset d'ar bajenn-mañ d'an 30 Gou 2015, da 18:09.


Pajenn:Perrot - Bue ar Zent.djvu/613 - Wikimammenn\nPajenn:Perrot - Bue ar Zent.djvu/613\nIlizou, Touriou, Kalvariou\nAr fe birvidik a rê d’ar Vretoned kerzet gwechall, muioc’h c’hoaz eget breman, eus an eil pelerinaj d’egile, a reas d’eze ive sevel dre-oll, war o douar, peziou-labour, da zigas da zonj d’eze eus a Zoue hag eus o Zent. Eur c’hristen mat a blij d’ezan kât, en e di, skeudennou, tôlennou, d’ober d’ezan trei e spered hag e galon warzu Doue ; ti hon tadou kristen, Breiz-Izel, a zo ennan ive a bep seurt tôlennou er giz-ze ; ar re-ze eo an ilizou, an touriou, ar chapeliou, ar c’halvariou.\nN’e ket hep rêzon ma teue pelerined war o zro ; en bro ebet war an douar, n’he deus tôlet ar relijion kement a dreo kaer ; marellet eo hon bro, a bep tu, gant ar bleuniou burzudus kouezet eus he dorn.\nAr fe a dougfe ar meneziou, a lavar an Aviel ; an dra-ze a zo c’hoarvezet en Breiz-Izel ; meneziou mein a-bez a zo bet toullet, diskolpet, labouret, kizellet, dantelezet, douget dre bevar c’horn ar vro ha laket da gomz ha da ganan, da ganan, gant pep seurt mouez, meuleudiou an Otrou Doue. Rak e-touez ken lies a hini, ne gaver ket, kouls lavaret, diou iliz, diou chapel, diou groaz hag a vefe henvel an eil ouz eben : ar fe, mar oa birvidik, a oa ijinus ive hag ampart.\nKaerat baleaden d’ober en Breiz, evît ar c’hristen hag ar barz, d’ar c’houlziou-ze, (dreist-oll er XVet kantved,) ma vije klevet trouz laouen ar morzol ken dudius ha mouez an delen, o tistôn dre ar bourkiou, ar c’hroaz-henchou, ha gwelet o sevel en êr burzudou seurt gant ar C’hreisker, roue an touriou uhel, ilizou seurt gant re Kemper-Korantin, Kastel-Pôl, ar Folgoat, Sant-Yan-ar-Biz, Ploermel, Gwened, Kernaskleden, Lambal, Gwengamp, Landreger, Bulat, ha halz a re-all ; ilizou bihannoc’h ha chapeliou seurt gant Goulven, Tremaouezan, Plougonven, Guimiliau, St-Thegonnek, Pleyben, gant e dri dour, Berven, Kerfons, gant o jubeou, St-Servez, St-Fiakr.....\nNag ar c’halvariou ? Plougastel, ar c’haeran, St-Thegonnek, St-Venek, Kilinen, Guimiliau. Pleiben, Lampaul-Guimiliau, Nizon, Tronoen, Guiskriff, Guehenno, Dineault, Gouezek, Melrand, Kleden-Poher, Ploeven, St-Segal, Braspartz, Plougonven, Fouesnant, Kergrist-Moellou, distrujet, siouaz, Gurunhuel, Laruen, Bulat, na ped ha ped-all ?\nKaer eo an holl voueziou a zav, ’baoue an amzeriou pell, diwar c’horre douar Breiz-Izel, da gelenn pe da didui ar Breizad ; mes c’houekan hini zo eo mouez an ilizou, ar chapeliou, an touriou, ar c’halvariou : etreze holl e tistagont eur c’hantik ken flour, ken santel, ma ’n eus ket e bar, nemet hini ar Baradoz a vefe, ha ma fellfe pluen eun êl evit e skrivan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/613&oldid=140903 »


Komz brezhoneg d’e vugel (2) | Indépendance ou soumission\nThis entry was posted on Sul, Eost 4th, 2013 at 21 h 33 min\tand tagged with brezhoneg, bugale, bugel, deskiñ, galleg and posted in Brezhoneg / Langue bretonne.\tYou can follow any responses to this entry through the RSS 2.0 feed.\n« Françoise Morvan et la théorie du complot ethniciste\n5 responses to “Komz brezhoneg d’e vugel (2)”\nEost 16th, 2013 at 0 h 37 min\nFeiz, dipitus eo, sur! Meus aon eo arabat leuskel ‘nezhañ kaozeal galleg diouzhit. N’on ket penaos ober, met… Ma nom sil ar galleg entrezoc’h dija, d’an oad-se! Penaos c’hellfet dont war ho kiz war-lerc’h? Kouraj dit, bepred!\nEost 19th, 2013 at 19 h 26 min\nYa n’eo ket aeset gout petra o’r, me welan ket kaer petra c’hallez o’r ouzhpenn… Ken beuzet omp gant ar galleg n’eus ket voien da stourm enep kement-se. Hag ouzhpenn, ken nebeut a dud a sav o bugale en brezhoneg eo start gout penaos man kont ti ar re all ha penaos reont, ti ar re n’eus ket ‘met un’ komz brezhoneg, ti ar re gomz an daou, ti ar re zo un tamm mat a brezhoneg en dro dezhe, ti ar re zo un tele, ti ar re n’eus ket…\nEost 23rd, 2013 at 17 h 54 min\nLakait bec’h ! Sur n’eo ket aes, met c’whi eo a zo mestr en ti ! Deoc’h da lakaat da bennreolenn e rank neb a oar brezhoneg mont e brezhoneg get ar re a oar brezhoneg ! Evit-se e ranko kompren ne c’hell ket komz galleg deoc’h, (betek gober skouarn bouzar pa gomz galleg), ha roit kalon dezhañ pa vez o komz brav brezhoneg, gober gourc’hemennoù dezhañ… Aes eo lâret, ma hini bihan a zo 6 miz hepken, tad ha mamm o komz brezhoneg hepken er ger, skinweller ebet… met diskouezit dezhañ ‘ta piv eo an hini pennekañ ‘barzh ger !\nEost 23rd, 2013 at 18 h 17 min\nSur a-walc’h eh eus moaiand da dalañ doc’h ar gudenn-se ! Penaos bennak vez graet ba’r skolioù dre soubidigezh ? Komz a ran aze ag un teir skol Diwan bennak el-rezon, pas ket muioc’h ! Lakaet vez e pleustr AR REOLENN : komzet vez brezhoneg ha brezhoneg hepken get ar re a ouia brezhoneg !!! ‘tal ket ‘boan klask pemp troad d’ar maout, a-ziàr ‘pezh peus lâret (soubet get ar galleg, galleg get rac’h ar vrezhonegerion …) ne choma ket ken ‘met ur redi a c’hellehe lakaat ar vugale d’ober get ar brezhoneg. Degas c’hoant, plijadur pe ne ouian ket c’hoazh … kollet eo, e galleg vo gwelloc’h ne vern penaos.\nPerak e vez lâret “trugarez” get ar vugale pa vez roet udb dezhe ! Kar rediet vezont ! Ha n’eo ket ‘met pa vezont brasoc’h e hellont kompren emañ ur reolenn daremprediñ da ziskoiñ un doujañs bennak. Mem tra get ar brezhoneg (ha komz a ran get skiant prenet) : pa vezont bihan, nemet un dra d’ober, ar reolenn : ne vez ket reskontet d’ur c’hrouadur a c’hallega. Ne vez ket “goulennet” get ur c’hrouadur lâret un dra e brezhoneg àr-hor-lerc’h, er rediet vez. Stel rac’h ar reolennoù ‘benn ar fin. A-benn un nebeut blezadoù e vo cheñchet penn d’ar vazh getoñ : lorc’h vo ennoñ gouiet brezhoneg (ha brezhoneg jaojapl ma vez pouezet adal ar penn kentañ) ha komz brezhoneg get e dad. Mes èl-rezon, pa lâran “reolenn” e talv ne FAOTA KET degemer un dra arall. C’hwi eo a ra gouel Mikael ! Taer zo didalvoud, splann ‘vat zo doc’hpenn ret ! Gober gourc’hemennoù dezhañ zo ret ivez seul taol ma lâra un dra BRAV e brezhoneg (komz “brezhoneg” zo ur redi, normal eo heuliañ ur redi). Afer o deus ar vugale gober plijadur d’ar re vras : lâret dezhañ eh eus lorc’h ennoc’h getoñ (mar bez brezhoneg kenetrezoc’h).\nEost 26th, 2013 at 20 h 34 min\nMa vez savet ur reolenn, an hini oar ket brezhoneg a c’hall lakaat ar bugel da sentin ivez “maman/papa a parlé en brezhoneg il faut lui répondre en brezhoneg”. Evit ar reolennoù all (pas rein un taol troad d’ar c’hazh…) man giz-se. Daoust hag en vo komprenet gant ar bugel? Bezan rediet en galleg da respont en brezhoneg??


l'Ouest en mémoire - D'an nav vloaz d'an aod ha da pevarzek vloaz d'an uzin [Dès neuf ans à la grève et en usine à quatorze ans]\nMédiathèque Fiche média D'an nav vloaz d'an aod ha da pevarzek vloaz d'an uzin [Dès neuf ans à la grève et en usine à quatorze ans]\nAnna Colin he deus bevet a-hed he buhez er C'hap Sizun e-tal Gwaien, ur vuhez stag ouzh ar mor hag ouzh toud al labourioù en-dro d'ar beskerezh. Kont a ra da Daniel Jekel buhez ar merc'hed er vro-se e penn kentañ an ugentvet kantved : labour ar vugale war an aod, ar goproù ha stad al labour evit ar merc'hed en uzinioù, an eurioù labour, ar pedennoù en uzin, buhez gwragez ar besketerien, o tresañ ar roedoù ha lakaat anezhe da sec'hañ... Un testeni war bed tud an arvor ha war stad al labour d'ar c'houlz-se.\nAnna Colin a toujours vécu dans le Cap Sizun près d'Audierne. Sa vie a été marquée par la mer et les activités liées à la pêche. Elle raconte dans cet entretien avec Daniel Jéquel la vie des femmes de cette région au début du XXe siècle : le travail des enfants à la grève, les salaires et les conditions de travail des femmes dans les conserveries, les horaires de travail, les prières communes à l'usine, la vie des femmes de pêcheurs, le ravaudage des filets... Un témoignage fort sur le milieu maritime et les conditions de travail de l'époque.\nDa ma barzek vloaz e oan aet da labourat d'an uzin, hag em boa renket kaout ul lizher deus ar maeri evit mont da labourat d'an uzin peogwir n'em boa ket triwec'h vloaz pa oan aet, a-raok driwec'h vloaz ne vezen ket bet en oad evit labourat. Ah ben, setu ni a re yaouank a ouie renkañ boestoù, renkañ boestoù a vez lakaet legumaj enne ha traoù neuze d'ar merc'hied bras da lakaat pesked er boestoù. Evel-se pa vez digoret ar voest, al legumaj a vez just e war c'horre ar voest. Setu ar voest a vez brav. Ha vez lakaet neuze gwinegr ha gwin gwenn ganto hag a-wechoù all e vez graet gant eoul ha pesked sklaer... ma vez ar pesked fresk e vez lakaet eoul ha ma vez ar pesked un tammig... machin... [bousoc'h] e vez lakaet gwinegr ha gwin gwenn er boestoù.\nMet penaos ho peus renket kaout ur baper deus ar maeri peogwir n'ho poa ket triwec'h vloaz ?\nMet n'em boa ket triwec'h vloaz peogwir a-raok... ne vez ket kemeret bugale a-raok triwec'h vloaz [bezañ zo lod ?]\nN'eo ket pevarzek vloaz e oa d'ober...\nAh me a oa aet da bevarzek vloaz hag re all a oa aet ivez, met ul lizher deus ar maeri a renker kaout a-neuze evit mont a-raok triwec'h vloaz da labourat.\nYa. Me n'em boa ket ma lod, me n'em boa ken pemzek gwenneg an eur pa oan aet. Pemzek gwenneg an eur ne oa ket kalz a dra da neuze. Ha pa oan bet ur bloaz gant pemzek gwenneg a oa augmentet din neuze pevar real e-giz a re vras. Ha goude-se em eus bet atao ma lod.\nHa fi a rae memes kont eur evit ar re vras ?\nAh ya, memes tra ! Memes tra, nemet e oa diaesoc'h d'ar merc'hied bihan e-giz eta d'ar merc'hied yaouank. Ar re-se a [ ] en o sav e-lec'h ar merc'hied vras, ar re a oe o labourat evel just a veze azezet.\nAbalamour da betra ar merc'hied yaouank a chome en o sav neuze ?\nAh ben peogwir ne ouient ket mat anezho da lakaat pesked e boestoù. An dra-se a renk bezañ desket deoc'h a-raok ma yet etre an daol da labourat da lakaat pesked e boestoù, peotramant n'ho peus ket droet da vezañ o lakaat anezho e-touesk... e-kichen [ ] hag e ouiec'h ar mod da labourat. Hag int a zeske deoc'h ha fi a rae war he lerc'h e-giz hi met ne ret ket memes... an dra-se ne zeskec'h ket e memes devezh.\nNann evel-just ! Hag ur bern eurioù war-lerc'h pa vec'h en uzin e giz-se ?\nAh ben, da seizh eur a-wechoù ac'h emp da gomañs d'ar mintin hag a-wechoù all d'eizh eur, an dra-se a zepante deus al labour. Hag a-wechoù a veze hanternoz pa echuemp alies. Hag a-wechoù all abretoc'h hag a-wechoù all diwezhatoc'h.\nDiwezhatoc'h evit hanternoz ?\nOh ya ! Oh ya, betek ma vez al labour a renke bezañ graet. A-wechoù a vez labour d'ober hag a renk bezañ graet d'ar memes devezh ha ma ne vez ket dav ober er memes devezh, ah ben, e yer d'ar gêr kentoc'h.\nNeuze ho poa ur bern eurioù supplémentaires neuze ?\nSupplémentaires ? Da neuze ne oa ket supplémentaires e-giz ma zo bremañ ! Nann, gant ar memes paeamant ! Met muioc'h [ ] paeet bep pemzek deiz. Ha ganeomp e vez firet da gaout mone evel-just ha da gas anezho d'ar gêr ! Hag a-raok mont d'an uzin n'em boa ket nemet nav vloaz hag e oan aet da labourat evit sikour va re e-barzh an aod o tespign bezin hag gant gravazh da gas anezho war c'horre an aod. Hag e oan yaouank a-walc'h [ ] hag em eus bet renket d'ober hag oblijet d'ober !\nSetu e renkec'h mont e-barzh an aod da serriñ ar bezin ?\nAh ya sur, ya ! E renken mont en aod ivez.\nHag ar re-se a veze digaset pelec'h ?\nMet ma zad neuze a ramase ar re-se ha goude se ma breur ha me neuze a-wechoù, peotramant ma moereb a oe da sikour a ouie gant gravazh hag un all a veze gant ar forc'h neuze o kargañ anezho.\nHag ar bezin a veze dastumet evel-se, an dra-se a servije da bezinañ an douaroù, peotramant?\n[Da ] ha d'ober soud. Ar re-se n'int ket bet serret, ramasset. A-wechoù e teue glav hag ar bezin a veze serret a-raok ma vezont glebet hag e vezemp buan-buan o klask ramas anezho a-raok ar glav. Ha goude e vezont ramaset neuze, hag e vezont lakaet e bernigoù bihan aze e-giz-se ha goude se e vezont berniet en ur pezh mell bern bras pa vezont sec'h. Ha pa vezont sec'h, pa vez achu neuze an hañv neuze a-benn miz Gwengolo, war-dro penn kentañ miz Gwengolo a vezont devet gant ur forn ; ur forn gant mein aze, un hir a vez dek torzh e-barzh dispartiet [ ]. Ha setu e vezomp neuze tro pemzek deiz atao o teviñ ar soud, o teviñ ar bezin.\nMet an dra-se a oa tenn evit teviñ anezho, nann, e oa moged ?\nYa sur, n'eo ket ar moged. A-wechoù a veze moged hag a yae en da lagad sur a-walc'h e oa tenn sur ! Ne oa ket moien memes da chom er moged surtout p'emañ tost. P'emañ pell a-walc'h ne sante ket kement met pa oa skoet enni, skoet er forn e giz-se hag en tan, ha ben, n'eo ket brav o chom dre aze !\nHa setu eo al ludu eo a rae ar soud ?\nYa, al ludu ha goude-se ar re-se a vez roet pifonoù, hag a vez roet ur pif da daou neuze a bep tu d'ar forn hag e renkent mesket ha goude-se e vezont pladet gant un drañch e-giz-se.


Al lennadegoù foran e brezhoneg - Brest.fr\nAl lennadegoù foran e brezhoneg er rouedad levraouegoù ha mediaouegoù kêr eus Brest\nMont a ra ar brezhoneg ha sevenadur Breizh d’ober ul lodenn a bouez eus pinvidigezh sevenadurel Brest. Ur fed istorel ha sokial int ha ret eo ober ganto evel ul lodenn eus ar glad sevenadurel, evel unan eus perzhioù ar vuhez sevenadurel e Brest hag a zo danvez krouiñ ennañ hag evel un dachenn ma kinniger obererezhioù digor d’an holl ha mat evit an unvaniezh sokial. Gant Ti-kêr Brest e vez sikouret an aozadurioù hag an obererezhioù a zo o fal gwareziñ ha treuzkas glad Breizh hag e lakaat da vevañ.\nGrataet en deus Ti-kêr Brest kas oberoù da benn war meur a dachenn. Traoù a bouez eo al lennadegoù foran ha mat e vo reiñ lañs dezho evit sikour ar vrezhonegerien hag ar re a zo o teskiñ hag a zo muioc’h-mui anezho.\nGant ar rouedad levraouegoù ez eus 30 000 diell hag a sell ouzh danvez Breizh (levrioù, kelaouennoù, CDoù, DVDoù, skridoù-sonerezh, dielloù niverel). En o mesk ez eus 3 000 oberenn vrezhonek, 1 500 anezho a c’heller amprestiñ da gas d’ar gêr, ar re all zo da vezañ lennet war al lec’h.\nKenlabourat a ra ar rouedad levraouegoù gant Sked hag Emgleo Breiz evit kas ur c’hlub lenn e brezhoneg en-dro. Bodet e vez ar c’hlub-se da 8 eur noz, bep miz, d’ar Yaou kentañ, el levraoueg studi. Graet e vez kement-se abalamour da lakaat an dielloù-se war wel.\nLevrioù evit ar yaouankiz\nEmeur o staliañ dastumadoù levrioù brezhonek evit ar yaouankiz e levraouegoù Lambezelleg hag ar Milinoù evit klokaat ar pezh a zo gant al levraoueg Neptun.\nLabourat a reer ivez asambles gant ar skolioù divyezhek Div Yezh pe dre soubañ Diwan en-dro d’ar c’houlzad « Klaskerien ha treizherien soñjoù ».\nGant Sylvie Vigouroux eus Park an Arvorig e vez roet ur skoazell deknikel, harpañ a ra al levraouegerien o treiñ bep bloaz titloù un dek albom bennak evit ar yaouankiz. Implijet e vez an troidigezhioù-se gant al levraouegerien evit degemer klasoù pe evit an abadennoù « Penndoullig » (istorioù evit ar vugale kontet gant al levraouegerien, div wech ar bloaz d’ar Sadorn vintin).\nBep bloaz e vez aozet un nozvezh etreoberiat ma vez goulennet digant an dud lenn ur varzhoneg dibabet ganto, e brezhoneg pe/hag e galleg (ne vez ket troet an testennoù), war an tem lakaet evit Nevezamzer ar varzhed.\nKinniget eo an danvez brezhonek e-barzh ur bajenn eus porched Internet al levraouegoù, ha lakaet e vez an traoù nevez war wel eno :\nGraet e vez anv eus an traoù hag eus an « taolioù-from » a-berzh ar bodad lenn hag an implijidi.\nWar ar blegfollenn da ginnig ar rouedad levraouegoù ez eus ivez ur bajenn e brezhoneg evit kinnig an dielloù a zo er yezh-se. Kavout a reer ivez ur rubrikenn e brezhoneg el lizher kelaouiñ daouviziek « Bibliofil ».\nKelaouet e vo an dud dre ur porched urzhiataerezh hag emeur o treiñ e brezhoneg an etrefas foran da glask e-barzh ar c’hatalog dre urzhiater.\nBroudañ a reer implijidi an Ti-kêr da lakaat o anv evit stummadurioù war ar brezhoneg, ar pezh en doa lavaret Ti-kêr Brest ober da-geñver ar garta Ya d’ar brezhoneg. Kreskiñ ingal a ra an niver a vrezhonegerien e-touez implijidi al levraouegoù, ganto ur gwir c’hoant d’implijout o stummadur evit gwellaat kalite ar c’hinnig er servij publik.\nHag evit klozañ, peogwir ez eo ar mediaouegoù lec’hioù deskiñ ha stummañ dibaouez, emeur oc’h amprouiñ ur savenn evit deskiñ brezhoneg dre Internet.


Niveroù, heuliadoù niveriñ, unanennoù degadoù ha kantadoù e CP (...)\nAccueil > Kelc’hiad 2 > Mat > Niveroù, heuliadoù niveriñ, unanennoù degadoù ha kantadoù e CP CE1\nNiveroù, heuliadoù niveriñ, unanennoù degadoù ha kantadoù e CP CE1\nlundi 1er avril 2013, par Isabelle.\nAdwelet an niveroù bihan (...)\nAn niveroù diaes betek 100, e\nAn heuliadoù niveriñ\nAdwelet an niveroù er gêr (...)\nPleustriñ war an niveriñ e (...)\nKeñveriañ an niveroù\nUnanennoù, degadoù ha kantadoù\nNEVEZ ! Ur skritell gant ar c’heriaoueg evit keñveriañ an niveroù.\nNombres, numération, unités, dizaines et centaines en CP CE1\nNiveriñ e CP CE1 : fichennoù skoazell, skritelloù, kentelioù, kartoù evit pleustriñ emren, hag all. Diwallit ! Kit betek penn izelañ ar bajenn-mañ evit tizhout an holl zielloù.\nAdwelet an niveroù bihan gant an urzhiataer :\nEvit adwelet an niveroù bihan pe skoazellañ ar skolidi gant diaesamantoù, e c’heller implijout c’hoarioù niveriñ kinniget gant meziantoù e brezhoneg ha pellgargapl digoust : Gcompris ha Sebran.\nSebran zo pellgargapl digoust war lec’hienn an drouizig e penn izelañ e bajenn : http://www.drouizig.org/index.php?option=com_content&view=article&id=67%3Asebran&catid=48%3Ameziantou-kelennadel&Itemid=63&lang=br\nAn niveroù adalek 1 betek 12, stumm benel pe gourel, gant daou c’hoari memor digoust ha stumm pdf da bellgargañ war lec’hienn TES, amañ : https://www.reseau-canope.fr/tes/ Hent da heuliañ evit kavout anezhe : "Brezhoneg" => "c’hoari memor". Staliañ anezhe en urzhiataerioù ar c’hlas evit lakaat ar skolidi da bleustriñ emren.\nFichennoù-skoazell divyezhek evit ar skolidi e CP hag e CE1 : skritur e sifroù ha lizherennoù\nAn niveroù adalek 1 betek 20 : E-barzh "geriadurig ma c’hlas" embannet gant TES (fichenn da luc’heilañ) ; pajenn 79. Levr amañ (digoust evit ar skolioù) : https://www.reseau-canope.fr/tes/\nAn niveroù adalek 1 betek 39\nAn niveroù adalek 1 betek 110\nan niveroù 1 => 110\nan niveroù 1 => 39\nAn niveroù diaes betek 100, e brezhoneg hag e galleg :\nUr gentel evit adwellet an traoù e CE1 ha div skritell da luc’heilañ brasoc’h evit ar CP hag ar CE1. Mat e vo ivez tresañ ar c’hementadoù e liv e-kichen pep niver gant ar skolidi evit lakaat anezhe da gompren gwelloc’h.\nan niveroù diaes\nniveroù diaes skritell\nniveroù diaes skritell 2\nA 10 da 10 : : E-barzh "geriadurig ma c’hlas" embannet gant TES (fichenn da luc’heilañ) ; pajenn 80. Levr amañ (digoust evit ar skolioù) : https://www.reseau-canope.fr/tes/\nA 10 da 10 : Ur gentel divyezhek da adkopiañ ha da vemoriñ er gêr. Ur skritell da luc’heilañ brasoc’h ha da begañ ouzh ar voger.\nA 100 da 100 : Ur gentel divyezhek da adkopiañ ha da vemoriñ er gêr. Ur skritell da luc’heilañ brasoc’h ha da begañ ouzh ar voger.\nA 10 da 10 skritell\nA 10 da 10\nA 100 da 100\nAdwelet an niveroù er gêr :\nUr fichenn evit ar skolidi e CE1 : Lakaat anezhe da dresañ ar c’hementadoù er c’hlas evit prientiñ an adwelet er gêr.\nlenn an niveroù er gêr CE1\nPleustriñ war an niveriñ e CP hag e CE1 : Kartoù evit ober ar skrivadenn-niveroù emren\nLuc’heilañ ar c’hartoù war baper-kartoñs ha didroc’hañ anezhe.\nUr skoliad a gemer 4 c’hartenn bemdez evit lakaat ar re all da skrivañ an niveroù war o c’haier. Difaziet e vo gante emren ivez.\nCP : 0 => 100 ; CE1 : 100 => 1000\nkartoù niveriñ CE1\nkartoù niveriñ CP\n- ur skritell gant ar c’heriaoueg\nkeñveriañ an niveroù skritell\nUnanennoù, degadoù ha kantadoù e CE1\nUnanennoù, degadoù ha kantadoù :\nSkritelloù enklask a strolladoù bihan\nUr skritell evit niveriñ = taolenn evit aesaat ha frammañ an niveriñ e CE1.\nCE1 taolenn niveriñ\nniveriñ enklask CE1\nDocument (JPEG – 60.2 ko)\nAn arouezioù matematik\nWar hent ar matematik CP : levr ar mestr DIGOUST\n44 Fichenn verr evit jediñ ha niveriñ e penn kentañ ar CE1\nSkritell an arc’hant\nAr muzulioù hag an eur e CP / CE1\nJeometriezh : simetriezh, kornioù-skouer ...\nTriwec’h : rimadell ha skritell\nGoleier evit ar matematikoù\nRimadell an ugent ha betek 100 gant Florence


Almadina (arabeg : المدينة) a zo ur gazetenn sizhuniek lec'hel digoust israelat hag arab. He ment a zo hini un tabloid. Er gazetenn e kaver keleier, keleier lec'hel, sportoù, yec'hed, dudi, arzoù ha sevenadur. Daou embannadur a zo :\nEmbannadur an norzh, embannet e Haifa, ha skignet e norzh Israel (15 000 skouerenn) abaoe 2004. Firas Khatib eo ar penngazetenner. Betek 2006 e oa Ala Hlehel a oa penngazetenner. Ur skrivagner israelat hag arab eo, tapet div wech gantañ Priz lennegezh diazezadur Al Qattan. Al Qattan.\nEmbannadur ar c'hreiz, embannet e Tel Aviv, 12 000 skouerenn skignet e kreiz Israel abaoe 2006. Ghaleb Kiwan eo ar penngazetenner, hag reporter ar chadenn skinwel Hot eo ivez\nAdtapet diwar « https://br.wikipedia.org/w/index.php?title=Almadina&oldid=1825133 »


Kentañ brezel ar garlouriezh - Wikipedia\nKentañ brezel ar garlouriezh\n(Adkaset eus Brezel kentañ ar garlourien)\nKentañ brezel ar garlouriezh zo ur brezel-diabarzh a c'hoarvezas e Spagn adal 1833 betek 1840 etre div gostezenn : hini an infant Carlos María Isidro de Borbón, breur d'ar roue kent, Fernando VII, ha hini ar rouanez Isabel II (1830-1904), merc'h d'ar roue kent, hag he mamm rejantez María Cristina de Borbón (1806-1878). Ouzhpenn gouzout gant piv ez afe ar gurunenn e oa brezel diwar-benn natur ar renad: evit ur rouantelezh hollveliek e stourme Carlos, ha difenn ar gwirioù kozh (fueros), ha ken hollveliek all e oa ar gostezenn all da gentañ a-raok mont war glouaraat evit treiñ war-du ar frankizouriezh evit gounit harp ar bobl.\nAr Cincomarzada (1838).\nFernando VII, roue Spagn.\n2 Harperien an div gostezenn\nMaria Cristina an Div Sikilia, intañvez Fernando VII, mamm Isabel II. Poltred gant Franz Xaver Winterhalter e 1841\nCarlos, Kont Molina\nPa oa ar roue Fernando VII (1784-1833) o ren e oa e vreur yaouank, an Infant Carlos, Kont Molina (1788-1855) o c'hortoz. Hennezh a gave dezhañ e vije bet roue goude marv Fernando, rak pennhêr ebet n'en devoa e vreur. Ouzhpenn-se, e 1829, e varvas ar rouanez Maria Josepha von Sachsen (1803–1829), trede pried ar roue, da 26 bloaz. Ha setu nevez intañvet ar roue evit an trede gwech, hag eñ divugel. Digor e oa an hent da Garlos war-du ar gurunenn.\nN'eo ket evel-se e troas an traoù avat.\nEvel Europa an amzer-se e oa rannet lez Spagn etre div gostezenn bolitikel : ar virourien douet, Kont Molina en o fenn, hag ar frankizourien, harpet gant breur yaouankañ ar roue, an infant Francisco de Paula Spagn, ha dreist-holl e bried ha nizez Luisa Carlotta, ur vaouez a benn.\nEnebourien e oa an daou vreur eta. Trec'h avat e voe an infantez Luisa pa deuas a-benn da lakaat ar roue Fernando, 45 bloaz dezhañ, da zimeziñ d'he c'hoar yaouank Maria Cristina an Div Sikilia (1806-1878), 22 vloaz. Ar c'hiz a oa e ti Bourboned Spagn da zimeziñ etre eontred ha nizezed, rak ne ouied ket neuze petra e oa gwallefedoù ar genwadelezh : aferioù politikel e oa an dimezioù, ha roet e veze an aotreoù ret gant ar pab brokus d'ar briñsed katolik.\nSetu Maria Cristina dougerez neuze, ha teñvalaet planedenn Carlos. Ma c'hane ur mab, e vije-eñ roue, ma c'hane ur verc'h ne c'hallje-hi ket ren abalamour d'al lezenn salek, deuet eus Bro-C'hall er XVIIvet kantved, gant ar priñs gall Fulup, deuet da vezañ Felipe V, kentañ roue Bourbon Spagn.\nAr roue Fernando a embannas neuze Pragmatica Sanctio ar 1añ a viz Meurzh 1830, ha ganti e voe lakaet fin d'al Lezenn salek, ha da blanedenn roueel Carlos.\nSeizh miz goude, e miz Here 1830, e c'hanas ar rouanez ur verc'hig. Ur verc'h all a voe ivez e 1832. Bloaz goude e varvas ar roue Fernando VII, e miz Gwengolo 1833, goude bezañ anvet e verc'hig Isabel, tri bloaz hepken, da rouanez Spagn ; ha setu Maria Cristina deuet da vout rejantez he merc'h, ha rouzet ar bloneg d'ar priñs Carlos María Isidro, a gave e oa dleet ar gurunenn dezhañ. Carlos ne anavezas ket Isabel evel priñsez Asturiez eta, hag er Manifiesto de Abrantes ec'h embannas e wirioù war ar gurunenn hag e tigoras an hent da Gentañ brezel ar garlouriezh\nAn noblañsed a oa a-du gant Carlos, hollveliour.\nBro-C'hall, Portugal hag ar Rouantelezh-Unanet a sinas e 1834 un emglev anvet Kenunaniezh ar Pevar a harpe Isabel II.\nOuzhpenn afer hêrezh ar gurunenn a oa abeg d'ar brezel.\nGoude ar Brezel Dieubiñ e voe freuzet Bonreizh 1812 gant Fernando, met goude an "Tribloaziad Frankizour" (Trienio Liberal, 1820-1823) ne assavas ket an Inkizision hag e diwezh e ren ec'h asantas d'un nebeud adreizhoù evit desachañ ar frankizourien a felle dezho e vije ingalet al lezennoù hag ar c'hustumoù er rouantelezh dre derriñ ar brientoù hag al lezennoù arbennik ; diouzh o zu en em vodas ar virourien tro-dro d'e vreur Carlos.\nHarperien an div gostezennAozañ\nMaezioù ha kêrioù bihan peder froviñs Euskadi ha Nafarroa ac'h eas a-du gant Carlos, en abeg d'ar brientoù (fueros) ha gras d'ar gloer izelañ er parrezioù, eme lod eus an istorourien. Kaoz zo bet meur a wech da c'houzout hag a-du gant ar fueros e gwirionez e oa karlourien Euskal Herria, met n'eus emglev ebet war ar poent-se.\nEn Aragon ha Katalonia e voe gwelet evel ur chañs da adkavout o gwirioù war ar feurmoù, a oa bet kollet a-c'houde Brezel Hêrezh Spagn gant an Dekredoù Nueva Planta (1707-1716). Forc'hellek e chomas urzhaz an Iliz, petra bennak ma voe un darn vras eus ar gloer o sevel a-du gant ar Garlourien.\nEn tu all en emvodas ar frankizourien hag ar gempennourien glouar evit harpañ María Cristina hag he merc'h Isabel. Ganto e oa reoliet ensavadurioù pennañ ar stad, an darn vrasañ eus al lu hag an holl gêrioù bras.\nBro-C'hall, Portugal hag ar Rouantelezh-Unanet a roas termen d'an Teñzor ha d'an arme ; Breihveuriz a gasas ur rann-armead a-youl-vat, an Auxiliary Legion (a voe anvet La Legión Auxiliar Británica), dindan gourc'hemenn ar jeneral George De Lacy Evans tra ma oa ar Royal Navy oc'h ober gwezhiadoù kaleadur.\nSkoazellet e voe ar rejantez gant broioù all. Portugaliz a gasas ur rannarme dindan Baron an Antas, ar C'hallaoued al Lejion Estren e 1834, ouzhpenn ma vezent oc'h evezhiañ an harzoù hag an aodoù spagnol.\nAr jeneral karlour Tomás de Zumalacárregui.\nBrezel a voe etre harperien an div gostezenn. Kalet e voe e hanternoz ar vro. Un armead 13 000 den a oa dindan ar jeneral karlour Tomás de Zumalacárregui, ha trec'h e voe meur a wech. Arme Isabel II ne oa ket evit stourm hep skoazell a-ziavaez.\nE Madrid e voe staliet ur rejañs frankizour dindan ar rouanez Maria Cristina an Div Sikilia\nGoude meur a vloavezh-brezel e voe trec'het ar garlourien ha sinet feur-emglev Bergara, d'an 31 a viz Eost 1839. Kenderc'hel a reas Ramón Cabrera d'en em gannañ er Maestrazgo betek miz Mae 1840.\nEmgann Mendigorria, e 1835.\nEmgann Alsasua (Ebrel 22, 1834) - trec'h ar garlourien\nEmgann Alegría de Álava (Here 27, 1834) - trec'h ar garlourien\nEmgann ar Venta de Echávarri (Here 28, 1834) - trec'h ar garlourien\nEmgann Mendaza (Kerzu 12, 1834) - trec'h ar frankizourien\nKentañ emgann Arquijas (Kerzu 15, 1834) - trec'h ar frankizourien\nEil emgann Arquijas (C'hwevrer 5, 1835) - trec'h ar garlourien\nEmgann Artaza (April 22, 1835) - trec'h ar garlourien\nLord Eliot Convention Ebrel 27–28, 1835 - British-sponsored agreement between Carlists and Liberals regarding treatment of prisoners\nEmgann Mendigorría (Gouhere 16, 1835) - trec'h ar frankizourien\nEmgann Arlabán (Genver 16–18, 1836) - trec'h ar garlourien\nEmgann Terapegui (Ebrel 26, 1836) - trec'h ar frankizourien\nEmgann Villarrobledo (Gwengolo 20, 1836) - trec'h ar frankizourien\nEmgann Majaceite (Du 23, 1836) -trec'h ar frankizourien\nEmgann Luchana (Kerzu 24, 1836) - trec'h ar frankizourien\nEmgann Oriamendi (Meurzh 16, 1837) - trec'h ar garlourien\nEmgann Huesca (Meurzh 24, 1837) - trec'h ar frankizourien\nEmgann Villar de los Navarros (Eost 24, 1837) - trec'h ar garlourien\nEmgann Aranzueque (Gwengolo 1837) - trec'h ar frankizourien, end of Carlist campaign known as the Expedición Real\nEmgann Maella (Here 1, 1838) - trec'h ar garlourien\nEmgann Peñacerrada (Mezheven 20–22, 1838) - trec'h ar frankizourien\nEmgann Ramales (Mae 13, 1839) - trec'h ar frankizourien\nAdtapet diwar « https://br.wikipedia.org/w/index.php?title=Kentañ_brezel_ar_garlouriezh&oldid=1958056 »\nKemm diwezhañ d'an 15 C'hwe 2022 da 11:13\nKemmoù diwezhañ degaset d'ar bajenn-mañ d'an 15 C'hwe 2022, da 11:13.


Journal de Renaud Camus, vendredi 1er mai 2020\ncréée le samedi 2 mai 2020, 12 h 23\nmodifiée le dimanche 3 mai 2020, 0 h 36Plieux, vendredi 1er mai 2020, minuit et demi. Je regrette d’avoir écrit que l’Hôpital était en France dans un état de délabrement proche de ~~~~~~ ~~~ ~~’~~~~~~. ~~’~~~~~~ ~~~~ ~~~~~~~~~~~~~ ~~~~~~~~~, ~~~~~~~~~~~ ~~~~~ ~~~~~~~~~~~, ~~~ ~~’~~~ ~~~~ ~~~~~. L’hôpital soigne encore, ~~~ ~~~~~~~ ~~~~~ ; ~~~~~~~ ~~~~ ~~’~~~~~~ ~~’~~~~~~~~~ ~~~~~ ~~~~~, ~~~ ~~~ ~~’~~~~, ~~~~ ~~~~~~~~~~, ~~~ ~~~~~~~~~~~ ~~~ ~~~~~~~~~ ~~~~ ~~~~~~~~~~~~~ ~~~, ~~~~ ~~~~~~~~~~~~~~, ~~~~~ ~~~~~ ~~~ ~~~~~~~~~~~~~~, de remplaçants.\nL’hôpital d’Auch ~~~ ~~~~~~ ~~~ ~~~~~~~~~, ~~ ~~~~~~~~~, ~~~~~ ~~~~~~~~~~~ ~~~~~ ~~~~~~~~~~~. ~~~~ ~~~~~~~~~~~~~~~ ~~~~~ ~~~ ~~~~ ~~~~~~~~~~ ~~~ ~~~~~~~~~~ ~~~ ~~’~~~ ~~ ~~’~~~~~~, ~~~ ~~~ ~~~~~~, ~~’~~ ~~~~~~~~~ qu’Auch n’était plus ~~~’~~~ ~~~~~~~ ~~~ dispatching, ~~~~ ~~~~~~ ~~~~ ~~~~, ~~~~ ~~~~~~~~~ ~~~~ ~~~~ ~~~~ ~~~~~ ~~~~~~~~ ~~~ ~~~~~~~~~ ~~~~~ ~~~~ ~~~~~~~ ~~~~~ ~~~~ ~~~~~~~ ~~~~~~~~~ ~~~ ~~~~~~~~~, ~~~~~~~~~~~~~~~~. Peut-être pour des ~~~~~~~~ ~~~~~~~~~~~~~~~~~, ~~’~~~~~~~~~~~~ ~~~~~~ ~~~~-~~~~~ ~~~~~ ~~~~~~~~~~ ~~ ~~~~ ~~~~~~~~~~~~, ~~~~ ~~~~ ~~~~~~~ ~~~~~~~~~ ~~~ ~~~~~~~~. ~~~ ~~~~~~~~ ~~’~~~~~~~~ ~~~ ~~~~~~~~ ~~~~~~~~~ ~~~ ~~~~~~~ ~~~ ~~~’~~~ ~~~~~~~~ transporter tous les ~~~~~~ ~~ ~~~~~ ~~~ ~~~~~ ~~~~~~ ~~~~~~~~~~~ ~~~ ~~~~~ ~~~~, ~~~ ~~~~~~~, ~~~~~ ~~~~ ~~~~~~~~~~~~~~~~. ~~~~~~~ ~~’~~~~~~ ~~~~~~~~~ ~~~ ~~~~~~~~~~~~ ~~~~~ ~~~~~ ~~~ ~~~~~~, ~~~~~, ~~ ~~’~~~~~~~~~ de traitements aussi ~~~~~~~ ~~~ ~~~~~~ ~~~~~~~~~~~~, ~~~ ~~~ ~~~~~~~~ ~~~~~~~~~~~~ ~~~ ~~~~~~~~~~ ~~~~~ ~~~~~ ~~~~~~~~ ad patres, ~~~~~~ ~~~~~~~ ~~~~~~ ~~~~~, ~~~~~ ~~~~ ~~~~~~~~~, ~~~~~ ~~~~~~ ~~~~ ~~~~~~ ~~~ spécialistes, qui traitent ~~~~ ~~~ ~~~~ ~~~~~~~~~~ ~~~ ~~~~ ~~~~~~~~~ ~~~ ~~~~ ~~~~~~~~~~~ ~~~~ ~~~~~~~, ~~~~ ~~~ ~~~~~~~~~~~~ ~~~~ ~~’~~~ ~~~~ ~~’~~~~~~~~~~~ ~~~~ ~~~~ ~~~ ~~~~~~ ~~~~~, ~~~ ~~~~~~~~ moins.\nNi Auch ni Rangueil ~~~ ~~~~~~~~ ~~~~ ~~~~~~~~~~~ ~~~ ~~~~~~~~~, ~~~ ~~~~~~~~ ~~~ ~~’~~~~~~~~~~~~~~. ~~~ ~~~~~~~~~~, ~~~~~ ~~ ~~~~~~~ ~~~~~~~~~~~~~ ~~~~~~~~~. ~~~ ~~~~~~~~~~ ~~~~~~~~ ~~~~ ~~~~~ ~~~~~~~~~, ~~~~~~~~~~, ~~~~~~~~~~~~~~, ~~~~~~, ~~~~~~~~, gentil, attentif et ~~~~~. ~~~ ~~ ~~~ ~~~~~~~~~~ ~~’~~~~~~~~~ ~~~~~~~ ~~~ ~~~~~~~~ ~~~~~~~~~~~~ ~~’~~~ ~~~~~ ~~~~~~, ~~~ ~~~~~ ~~~~~~~~~. ~~~~~~~~~ ~~~~~~~~ ~~~~~ ~~~~ ~~~~~~~~~~~ ~~~~~~~~~, ~~~ ~~~~~~~~~~~~ ~~~~~ ~~~~ ~~~~~~~~~~~~~~ techniques. Les cellules ~~~ ~~~~~~ ~~~~~~~~~~ ~~~~~~~~~~~~ ~~~ ~~~~~~~~ ~~’~~~ ~~~~~~ ~~~~~~~~~~~~~, ~~~~~ ~~~~ ~~~~~~~ ~~~~~~~~~ ~~ ~~~~~ ~~~~~~~~~ ~~~ ~~~~~~~~~~ ~~ ~~~ ~~~~~~~~ ~~~~~~~~~~ ~~~~~ ~~~~~ ~~~~~ ~~~~~~~ ~~’~~~~ l’un des innombrables ~~~~~ ~~~ ~~~~~~~ ~~~~ ~~~~~ ~~~~~~~~~ ~~~ ~~~~~~~~~~~ ~~~~ ~~~~ ~~~~~~~~, ~~~~ ~~~~~~~ ~~~ ~~~~~~ souffle.\nUne ~~~~~~~ ~~~~~~~~~~~~~ ~~~~~~~~ ~~~ ~~~ ~~~~~~~~ ~~~~~ ~~~~~~, ~~~~~~~~~~, ~~~~ ~~~~~~ du médecin de ~~~~~~ ~~~~~~~~~. ~~~ ~~~~~~ ~~’~~~ ~~~~~~ ~~~~ ~~~ ~~~~~~ ~~~ ~~~~~ ~~’~~~ ~~~~~ ~~~ ~~~~~~~ ; ~~~ ~~~~~~~ ~~~~~ ~~~~ ~~~~~~~~~, ~~~ ~~~~ ~~~~ ~~~~~~~ ~~~~~ ~~~~~~~~~~ (~~~~ rhumatologue, par exemple, ~~ ~~~~~, ~~~~ ~~’~~~~~~~~~~~ ~~~~~~~~~ ~~~ ~~~~ ~~~~~~~~~~~ — ~~~~~ ~~~ ~~~ ~~~~ ~~~~ ~~~~~~ ~~~~~~ ~~ ~~~~ ~~~~~~~~). ~~~ ~~ ~~~~~~~~ ~~~ ~~~~~~~~~ ~~ ~~~ ~~~~~ sans cesse renouvelé ~~’~~~~~~~~~, ~~~~~ ~~~~~~~ ~~~~~~~~~ ~~~ ~~~~~ ~~~ ~~~~~, ~~~~~ ~~~~~~~~~~ ~~~~~ ~~~~~~~. ~~~~~~ ~~~ ~~~~~ ~~~ ~~~~~~~~, ~~~ “~~~~~~~~~”, ~~~~ ~~~~~~ ~~~~~~~~~~~~~ ~~~~~ ~~~~ ~~~~~~, ~~~~~ ~~~~~~~~, au milieu d’un ~~~~~-~~~~~~~ ~~’~~~~~~~~~~~ ~~~~~~~~~~, ~~~ ~~~~~~~~~~~ ~~~~ ~~~~~~ ~~~~ ~~~~~~ ~~~~~ ~~~~~~~~~, ~~’~~~~~~~ ~~~ ~~~~~~~ ~~~~~ ~~ ~~~~~ ~~~~~~~~, ~~~ ~~~~~~~~ ~~~~~ ~~~ ~~~ ~~~~~~~~~~~ ~~~~ ~~~ ~~’~~~~~~~~~, même.\nJ’imagine qu’il existe ~~~~~~~~ ~~~~~ ~~~ ~~~~~~~ ~~~ ~~~~~~~~~~ ~~~~~~ ~~~ ~~~~~~~~~ ~~~~~~~~~ ~~~~ ~~~~ ~~~~~~~~~, ~~~ ~~~~ ~~~ ~~~~~~~ ~~~~ ~~~~~~ ~~~ ~~’~~~~ ~~~ ~~~~~~~~~~~ ~~~~ ~~~~ ~~~~~~~~~~~~. ~~~~~ doute est-il consulté ~~~~ ~~~~~ ~~~~ ~~~~~ ~~~~ ~~~~ ~~~~~~~~~ ~~~~~~~ ~~~ ~~~~~~~~~~~, ~~~~ ~~~~~~~~~ ~~’~~~~~~ ~~~~ ~~~~~~ ~~~~~~~~~~, ~~~~~ ~~~~~~~~ ~~~~~~ ~~~~~~~~~~. ~~~ ~~~~~~ ~~~~~~~~~ ~~~ “~~~~~-~~~~~~~~~~~~~~”, ~~~~ ~~~~~~-~~~, pour les malades ~~ ~~~~~~~~~ ; ~~~~~ ~~’~~~~ ~~~~~~ ~~~ ~~~~~~~~~ ~~~~~~~~~~~~~ ~~~~ ~~~~~~~ ~~~ ~~~~~~~~~ ~~~~~ ~~~~ ~~~~ ~~~~~-~~~~~~~~~~~~~. ~~~ ~~~ ~~~~ ~~~~ ~~~~~ ~~~~~~~~~~~ ~~~ ~~~~~ ~~~~~~ ~~~~~~~ ~~~ votre corps, et ~~~~~ ~~~ ~~~~~~~ ~~~~~~~ ~~~~~~ ~~~~ ~~~~~~~~ ~~~~~~~~ ~~~~ ~~~~~~~~~ ~~~ ~~~~~~ sort.\nTant ~~~ ~~~~~~~~, ~~~ ~~~ ~~~~ ~~~~~~~~~~~~~~, ~~~~~~~ ~~~~~~~~~ ~~~ ~~~~~~ ~~~ ~~~~~~~ : ~~~ ~~~~~~ interne hier matin, ~~~ ~~~ ~~~ ~~~~~~~~~~~~ ~~~~~~ ~~~~~ ~~ ~~~ ~~~~~~~~~ ~~~~~~~~ ~~~ ~~~~~, ~~~ ~~~~~ ~~~ ~~~~~~~ ~~~ ~~~~ ~~~~~~~~~~~~~ ~~~~ ~~~~~~ ~~~ ~~~~~~~~~~~ ~~~ ~~~~~~.\nvoir l’entrée du vendredi 1er mai 2020 et son image dans Le Jour ni l’Heure


Kafedi Istor - Eus Nevenoe da zistro Alan Varvek (Bloavezhioù 820-bloavezhioù 930)\nAgenda de Kevredigezh Vrezhon (porte parole Rafael Urien) publié le 20/11/17 17:31\nDate de l'évènement : le 25/11/2017 à 14 h\nEn 9vet kantved e c’haller gwelout, a-drugarez da Ziellevr Redon, kevredigezh ar Vrezhoned tro-dro d’an abati hollvrudet : marc’htierned, rummadoù tud liesseurt, perc’hentiezh an douar… Met daoust hag e c’haller hollekaat an daolenn da Vreizh a-bezh ? Da heul faezhidigezh Morvan ha Gwioñvarc’h er bloavezhioù 820 e voe mouget Breizh gant Karolingiz. Levezonet e voe hep mar ebet Breizh gant he amezegez vras : degemeret reolenn sant Benead e manatioù Breizh, stabilaet an eskoptioù tiriadel, astennet tamm-ha-tamm frammoù a orin frank evel ar c’hontelezhioù...Ha koulskoude e sav Nevenoe a-enep da rouantelezh frank ar C’hornôg. N’eo ket dizalc’h hepken e teu da vezañ Breizh, en em astenn a ra ivez, dindan renerezh Erispoe ha Salaun, war-zu ar Reter, oc’h aloubiñ broioù Roazhon ha Naoned met ivez zoken ul lodenn eus Bro-C’hall (Anjou, Maine, Bro Avranche ha ledenez Kustentin). Embann a ra Dol bezañ hiviziken un arc’heskopti, dizalc’h eus hini Teurgn. Dizunvan goude marv Salaun e 874 ez eo adunvanet ar rouantelezh vrezhon gant Alan Veur. Goude marv hennezh e 907 avat e voe freuzet gant ar Vikinged...


Aalsmeer (distagañ : ) a zo ur gumun e proviñs Noord-Holland en Izelvroioù. Dont a ra hec'h anv eus ar gerioù nederlandek silienn (aal) ha lenn (meer). E-kichen Aalsmeer a zo etre al lenn Westeinderplassen (lenn digor brasañ Randstad eo), ha kanol Ringvaart. Emañ Aalsmeer 8 km ac'haleno da Amsterdam war-du mervent. 32,24 km² eo gorread Aalsmeer, ha d'an 31 a viz Mae 2009 e oa 28 405 annezad enni. En Aalsmeer e kaver ur marc'had bleuñvioù diouzh ar c'hresk, hini brasañ ar bed eo. Eno e kaver ivez ul labourva arnodiñ war al liorzhouriezh, ha splusegoù. Tud zo a ra eus Aalsmeer kêrbenn ar bleuñvioù er bed. Ar c'hêrioù ha kêriadennoù da-heul a ya d'ober Aalsmeer : Aalsmeer, Kudelstaart hag Oosteinde.\n4 Tud vrudet bet ganet en Aalsmeer\nAalsmeer e 1866\nRoud a gaver eus anv Aalsmeer en un diell eus 1133 m'eo anvet "Alsmar" ha m'eo lavaret ez eo perc'hennet gant tud abati Rijnsburg. Diederik VII van Kleef a gadarnaas ar berc'hentiezh-se e 1199. Tro-dro da Aalsmeer e voe toullet an douar da gaout taouarc'h, ha neuze e voe krouet lennoù bras ha stankoù evel Oosteinderpoel, Schinkelpoel, Stommeer, Hornmeer, Legmeer ha Westeinderplassen. Neuze ne chome ket kalz douaroù ha tud ar vro a stagas gant ar peskerezh. Implijet e veze an douar da c'hounit bleuñvioù. Ken bihan e oa an douaroù ken voe adtapet lennoù : Stommeer e 1650 ha Hornmeer e 1674. E 1852 e voe lakaet Lenn Haarlem da bolder. Da-heul e voe savet Schinkelpoel, Oosteinderpoel ha Legmeer. Tra ma'z ae war disgresk ar peskerezh ez eas war gresk ar c'hounidigezh bleuñvioù hag ar c'hounidigezh sivi, dreist-holl etre 1850 ha 1885. Sed penaos e teuas ar sivi da vezañ banniel Aalsmeer: ruz (frouezh), glas (delioù), ha du (an douar). Ar c'hounidigezh bleuñvioù a grogas war-dro 1880, da gentañ gant roz bet lakaet da greskiñ e tiez-gwer. Lakaet e veze ar frouezh hag ar bleuñvioù e kobiri bras ha kasent e vezent da varc'had Amsterdam. Met ar gwerzh diouzh ar c'hresk a voe aozet e tavarnioù Aalsmeer hag e 1912 e voe aozet e koc'hu en Aalsmeer : Centrale Aalsmeerse Veiling ha Bloemenlust.\nDont a reas Aalsmeer da vezañ gwallvrudet e-pad an Eil Brezel-Bed peogwir e oa enni kalz tud a save a-du gant an naziegezh. Maer ar gumun a oa ezel eus Nationaal-Socialistische Beweging in Nederland. Friedrich Christiansen hag a oa e penn ar Wehrmacht en Izelvroioù, a zeue alies da Aalsmeer. Goude ar brezel e voe kaset ouzhpenn kan den eus Aalsmeer dirak al lez-varn abalamour ma oant savet a-du gant an nazied.\n12 500 annezad a oa en Aalsmeer e 1950. Kendeuzet e voe an daou goc'hu e 1968 hag anvet Verenigde Bloemenveilingen Aalsmeer. Ur savadur a voe ouzhpennet e 1972 ha kresket e voe e 1999. 999000 m² eo gorread ar marc'had bleuñvioù, da lavaret eo ez eo unan eus savadurioù kenwerzh brasañ ar bed. Tost ouzh aerborzh Schiphol emañ, neuze eo aes kas ar bleuñvioù er bed a-bezh. Abaoe ar 1añ a viz Genver 2008 ez eo bet kendeuzet ar c'hoc'hu gant FloraHolland. Er savadur bet implijet da werzhañ bleuñvioù emañ bremañ studioioù skinwel Endemol hag ar savadur anvet Bloemenlust a zo deuet da vezañ ur greizenn ma vez aozet darvoudoù, kendalc'hioù ha kenstrivadegoù sport.\nE kuzul-kêr Aalsmeer ez eus 19 dileuriad :\nde Progressieve Aalsmeerse Combinatie Tweeduizend Aalsmeer (PACT) - 5 dileuriad\nAalsmeerse Belangen (AB) - 4 dileuriad\nA-viskoazh ez eus bget aozet davroudoù sevenadurel en Aalsmeer. Bloemencorso eo an hini brudetañ, aozet e veze bep bloaz da Sadorn diwezhañ miz Gwengolo, betek ma cheñchas an traoù e 2007. Brudet eo ivez Aalsmeer peogwir eo pinvidik a-fet sonerezh, ha meur a arzour eus Aalsmeer a zo bet brudet abaoe ar bloavezhioù 1970 evel :\nTud vrudet bet ganet en Aalsmeer[kemmañ | kemmañ ar vammenn]\nJacques van Tol (1897-1969), skrivagner\nJohannes Fake Berghoef (1903-1994), arkitektour\nJan Willem de Pous (1920-1996), ministr\nPeter R. de Vries (1956), kazetenner\nTheodore van Houten (1952), skrivagner ha kazetenner\nTijn Docter (1972), aktor\n↑ 1,0 ha1,1 "Aalsmeer". (2006). In Encyclopædia Britannica\nLec'hienn ofisiel Aalsmeer\nAdtapet diwar « https://br.wikipedia.org/w/index.php?title=Aalsmeer&oldid=1924154 »


Abadenn Re bell ganti : Re Bell Ganti Gwener 13 05 2022\nMikel Kras, peizant e Rieg, zo deus an dud o deus labouret en e gumun da brepariñ ar Festival Plein 'R a vo disul.\nBoued bio (fouezh, legumaj, kig, fourmaj-laezh, mel, gwin, te, sistr, kaotigell, eoul...) hag ivez c'hoarielloù, dilhad, levrioù, soavonoù...a vo war ar marc'had\nTost da tri-ugent gwerzher a vo, hag ivez kevredigezhioù a-benn derc'hel emgavioù da brederiañ war ar modoù yac'h da labourat an douar ha da bourchas boued d'an dud\nMaryse Evrin eus ar vediaoueg Alain Gerard e Kemper :\nRêver des îles, le voyage comme respiration philosophique gant Francis Gavin\nLouis Spinec, bet martolod e vuhez-pad evit gounit e damm bara, a ro bremañ eus amzer e retret evel prezidant an SNSM e Dz ha Kabiten ar vag Richard Marika. E-bourzh hounnezh e kaser tud nammet war vor, da vare ar Gouel anveet ''Distro en Baie'' ha kaset e bae DouarnenezPadout a raio c'hoazh un devezh.\nAT 2022 05 13 Fallaenn disul\nA-benn disul da noz vo ur fallaenn-loar ! Ne vo ket 'voaien da welet anezhi en e fezh mat-tre amañ e Breizh, met sur a-walc'h vo brav da welet memestra. Dominique Merrien, asambles gant Benjamin Bouard.


Glaoda Millour - Wikipedia\nGlaoda Millour (1922-28 a viz Genver 2014) a oa ur milvezeg hag un emsaver breizhat.\nE 1946, evit e zoktorelezh dibenn studi e savas ur c'hounskrid anvet « Les saints guérisseurs et protecteurs de bétail en Bretagne ». Embannet e voe e labour gant Skol Vreizh, dindan an titl « Les saints vétérinaires de Bretagne » e 1990. Frouezh un enklask renet er bloavezhioù 1940 e oa e labour kentañ, ha nevesaet e voe un tamm evit embannadur Skol Vreizh.\nLabourat a reas evel milvezeg (medisin-loened) e Rostrenenn, Sizun ha Montroulez, ma chomas betek fin e vuhez. Ur stourmer evit Breizh hag evit ar brezhoneg e voe a-hed an amzer : e deroù 1946 en em gavas e-touez ar strollad tud yaouank a grouas, e Pariz, ar gelaouenn Al Liamm, gant Andrev Latimier, Pêr ar Bihan ha re all. Ezel eus Ar Falz e voe ivez, adalek 1946. Betek fin e vuhez e voe oberiant evit ar brezhoneg, e Montroulez, e-barzh meur a aozadur, evel Kelc'h Sevenadurel Brezhoneg Montroulez, KLT, poellgor gevelliñ Montroulez-Truru... A-du gant an esperanteg e oa ivez.\nUr stourmer politikel e voe c’hoazh, er PSU : er bloavezhoù 1970 e voe kuzulier-kêr e Montroulez, gant ar maer sokialour Jean-Jacques Cléac'h.\n(fr) « Les saints vétérinaires de Bretagne », Skol Vreizh, niv. 19, 1990;\n(eo) Bestkuracaj sanktuloj en Bretonio, un droidigezh en esperanteg eus e levr, graet gant Claude Bros, gant kenlabour Glaoda Millour, Mireille Le Buhan, Nicole Rizzoni, Marie-Hélène Djaouchi ha Christian Bertin, ha lakaet enlinenn.\nAdtapet diwar « https://br.wikipedia.org/w/index.php?title=Glaoda_Millour&oldid=1827848 »\nKemmoù diwezhañ degaset d'ar bajenn-mañ d'an 6 C'hwe 2019, da 21:27.


Gerda Christian (ganet Gerda Daranowski, 13 a viz Kerzu 1913 e Berlin – 14 a viz Ebrel 1997 e Düsseldorf) a voe unan eus teir sekretourez Adolf Hitler e-pad an Eil Brezel-bed. Hitler a rae Dara anezhi. Labourat a reas ivez evit Elizabeth Arden.\nGerda Christian a grogas da labourat evit ar Führer e 1937, peogwir e klemme an div sekretourez all (Johanna Wolf et Christa Schroeder) dre ma oant beuzet gant al labour. Er penn-kentañ ne felle ket da Hitler kaout un trede sekretourez, peogwir e oa boas da labourat gant Wolf ha Schroeder. A-benn ar fin e tegemeras anezhi.\nE miz C'hwevrer 1943 e timezas gant ar Marineoffizier Eckhard Christian hag e chomas a-sav gant he labour. Traudl Junge eo a gemeras he flas, a-raok ma tistrofe Christian da labourat evit Hitler e-kerzh ar bloavezh 1943.\nGerda Christian a voe e-touez annezidi diwezhañ ar Führerbunker. Klask a reas kuitaat anezhañ d'ar 1añ a viz Mae 1945, e-pad emgann Berlin. Asambles ganti e oa ur strolladig tud kaset gant ar Brigadeführer Wilhelm Mohnke. Meur a vaouez (Junge, Krüger ha Manziarly) a oa er strolladig-se. En dreiz war-lerc'h e voent dizoloet en un dan.\nGwallet e voe gant soudarded an Arme Ruz en ur c'hoad e-kichen Berlin.\nGoude ar brezel edo o chom e Düsseldorf, ma labouras en ostaleri Eden. Mignonez da Werner Naumann (bet o labourat e ministrerezh propaganda an Trede Reich ha bet e penn ur strollad nevez nazi) e oa.\nGerda Christian e filmoù[kemmañ | kemmañ ar vammenn]\nGerda Christian a weler e meur a film diwar-benn an Trede Reich :\nHitler: The Last Ten Days (Rouantelezh-Unanet, 1973). An aktorez Sheila Gish eo a c'hoari he ferzh.\nThe Death of Adolf Hitler (Rouantelezh-Unanet, 1973). An aktorez Mitzi Rogers eo a c'hoari he ferzh.\nDer Untergang (Alamagn, 2004). An aktorez Birgit Minichmayr eo a c'hoari he ferzh.\n↑ Traudl Junge, Voices from the Bunker, 1989\n↑ James P. O'Donnell, The Bunker, De Capo Press, 2001\nAdtapet diwar « https://br.wikipedia.org/w/index.php?title=Gerda_Christian&oldid=1825310 »


Pajenn:Le Gonidec - Bibl Santel pe Levr ar Skritur Sakr, eil levr.djvu/48 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/48\naner em eûz dislébéret va ners ; râk-sé va barn a zô gan̄d ann Aotrou, ha gôbr va labour gan̄t va Doué.\n5. Ha bréma é lavar ann Aotrou, péhini en deûz va doaréet adalek kôv va mamm da zervicher d’ézhan̄, évit ma tigasinn Jakob a-névez étrézég enn-han̄, ha pétrâ-bennâg n’en em unan két Israel gan̄t-han̄, mé a vézô meûlet dirâg ann Aotrou, ha va Doué a zeûi da véza va ners.\n6. Hag hén̄ a lavaraz : Nébeûd eo é vijez da zervicher d’in évit lakaad da zével breûriézou Jakob, hag évit lakaad da zistrei ouz-in dilerc’hiou Israel. Chétu é rôann ac’hanod da c’houlou d’ar brôadou, évit ma vézi va silvidigez bété pennou ann douar.\n7. Ével-henn é lavar ann Aotrou, daspréner Israel, hag hé zen̄t, oud ann éné disprizet, out sklâv ann drec’herien : Ar rouéed a wélô, hag ar brin̄sed a zavô, hag hî a stouô enn abek d’ann Aotrou, péhini a zô bét féal, ha da zan̄t Israel, péhini en deûz da zilennet.\n8. Ével-henn é lavar ann Aotrou : Enn amzer vâd em eûz klévet ouz-id, hag é deiz ar zilvidigez em eûz da gen-nerzet ; da viret em eûz, hag em eûz da rôet da gévrédigez d’ar bobl, évit ma savchez ann douar, ha m’ez pijé ann digwésiou skiñet.\n9. Évit ma lavarchez d’ar ré a oa er vâc’h : Id er-méaz ; ha d’ar ré a oa enn amc’houlou : Bézit goulaouet. War ann hen̄chou é peûrin̄t, hag enn holl gompézennou é vézô hô feûrvan.\n10. N’hô dévézô két naoun, n’hô dévézô két séc’hed, hag ar c’hrouéz hag ann héol na gouézô két war-n-ézhô : râg ann hini en deûz truez out-hô hô rénô, hag hô c’hasô da éva é feun̄teûniou ann douréier.\n11. Ha mé a lakai va holl vénésiou enn hen̄t, ha va raven̄chou a vézô uc’héléet.\n12. Chétu hî a zeûi a bell ; lôd euz ann han̄tez-nôz, lôd eûz ar c’hûs-héol, ha lôd all eûz ar c’hrésteiz.\n13. Kanit, én̄vou, trid, douar, meûlit, ménésiou ; râg ann Aotrou en deuz fréalzet hé bobl, truez en deûz bét oud hé béorien.\n14. Ha Sion é deuz lavaret : Ann Aotrou en deûz va dilézet, ann Aotrou en deûz va an̄kounac’héet.\n15. Hag eur c’hrég a hell an̄kounac’haad hé bugel ; hag hî n’é dévézô két a druez out mâb hé c’hôv ? Ha pa zeûfé-hî d’hé an̄kounac’haat, na an̄kounac’hainn két ac’hanod.\n16. Chétu em euz da skrivet em dourn : da vuriou a zô bépréd dira-z-oun.\n17. Ar ré a dlé da zével a-névez a zô deûet ; ar ré a zispenné, hag a skiñé ac’hanod, a zô éat er-méaz ac’hanod.\n18. Saô da zaoulagad enn-drô d’id, ha gwél ; ar ré-zé holl en em stroll, hag a zeû d’az kavout : Evel ma ounn béô, émé ann Aotrou, é wiski ar ré-man̄ holl ével eur zaé, hag é likii anézhô war da drô ével eur c’hrég.\n19. Râk da lec’hiou didûd, da lec’hiou distrô, ha da zouar gwastet a vézô ré en̄k évid ar ré a choumô enn-hô ; hag ar ré a loun̄ké ac’hanod a déc’hô pell.\n20. Bugalé da heskder a lavarô c’hoaz oud da ziskouarn : En̄k eo al léac’h-man̄ d’in ; grâ eul léac’h éc’hon d’in ma chouminn enn-han̄.\n21. Ha té a lavarô enn da galoun : Piou en deûz ganet ar ré-man̄ d’in, ha mé hesk, ha na c’hanenn két, ha mé divrôet, ha sklâv ? Piou en deûz maget ar ré-man, ha mé dilézet ha va-unan ; a béléac’h in̄t-hi deûet ?\n22. Ével-henn é lavar ann Aotrou Doué : Chétu éc’h astenninn va dourn d’ar brôadou, hag é savinn va arouéz dirâg ar boblou ; hag hî a zigasô da vipien étré hô divrec’h, hag a zougô da verc’hed war hô diskoaz.\n23. Ar rouéed a vézô da vagérien d’id, hag ar rouanézed da vagérézed d’id ; hî a azeûlô ac’hanod ô lakaad hô génou oud ann douar, hag a lipô poultr da dreid. Ha té a wézô pénaoz éo mé ann Aotrou, ha pénaoz ar ré a laka hô géd enn-oun na vézin̄t két mézékéet.\n24. Ha béz’ é helleur tenna hé breiz dioud eunn dén kré, pé dieubi hé sklâv dioud eunn dén galloudek ?\n25. Hôgen ével-henn é lavar ann Aotrou : Ar ré a oa bét preizet gan̄d\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/48&oldid=156837 »\nKemmoù diwezhañ degaset d'ar bajenn-mañ d'an 19 Meu 2020, da 15:33.


oad - Wikeriadur\n(Anv-kadarn) Kar d'ar ger oed e kembraeg. Eus oet e krennvrezhoneg hag en henvrezhoneg, eus ur ger keltiek *aiw-ito-, deveret eus ar bennrann a gaver er gerioù आयुस् āy-us, « buhez, oad », e sañskriteg, *αἰϝ-ών aet da αἰών, « kantved », αἰεί ha αἰέν, « atav », en henc'hresianeg, aev-u-m, aetās (deuet eus *aiv-itāt-s) e latin, huis hag oys e kerneveureg, oes e kembraeg hag áes en heniwerzhoneg, « kantved », áiw-s, « amzer, kantved » e goteg, ew-ig, « peurbadel », en alamaneg, h.a.\n(Furm verb) → Etimologiezh da glokaat (Ouzhpennañ)\noad /ˈwɑːt/ gourel (liester : oadoù)\nAmzer aet e-biou abaoe ganedigezh ur boud bev pe krouidigezh un dra bennak.\nOad rekis evit ober un dra bennak.\nbezañ en oad da ober un dra bennak.\nBezañ war an oad.\nd'an oad-mañ, d'an oad-se\nd'am oad, d'az oad,\nda bep oad, da bep seurt oad\nmont d'un oad:\nTe n'i ker d'am oad-me: re hek eo da c'henoù. — (Jules Gros, Le trésor du breton parlé Deuxième Partie, 1970, p. 175.)\nafrikaans : ouderdom (af)\nalamaneg : Alter (de)\nalbaneg : moshë (sq)\ndaneg : alder (da)\nesperanteg : aĝo (eo)\nfaeroeg : aldur (fo)\nfinneg : ikä (fi)\nfrizeg : âldens (fy)\ngalleg : âge (fr)\nhungareg : kor (hu)\nido : evo (io)\nislandeg : aldur (is)\nitalianeg : età (it)\nkatalaneg : edat (ca)\nkurdeg : temen (ku) , jî (ku) , emir (ku) , hîn (ku)\nlatin : aetas (la) , aevum (la)\nmalayseg : umur (ms)\nmayaeg Yucatán : ha’abil\nnederlandeg : leeftijd (nl) , ouderdom (nl)\nnorvegeg : alder (no)\npapiamento : edat\npoloneg : wiek (pl)\nportugaleg : idade (pt)\nroumaneg : vîrstă (ro)\nrusianeg : возраст (ru)\nsámi an Norzh : ahki\nsaozneg : age (en)\nskoseg : aois (gd)\nspagnoleg : edad (es)\nsvedeg : ålder (sv) , ålderdom (sv)\nswahili : umri (sw)\ntagalog : edád (tl) , gulang (tl)\ntchekeg : věk (cs)\nturkeg : yaş (tr)\nzouloueg : ubudala (zu)\nFurm dic'hour ar verb bezañ en amzer-dremenet ledan an doare-disklêriañ.\n... n'oad evit ober seurt gant ar bal. — (Lan Inizan, Emgann Kergidu 1, Brest, 1877, eil emb. Al Liamm 1977, p. 132.)\nDre eno e oad kouezhet a-daol war ar veleien. — (Lan Inizan, Emgann Kergidu 1, Brest, 1877, eil emb. Al Liamm 1977, p. 177.)\nHa ne oad ket evit tennañ netra all deus e benn. — (Fañch al Lae, Bilzig, Kemper, 1925, p. 36.)\n : Lexique Étymologique des termes les plus usuels du Breton Moderne, p. 213.\nAdtapet diwar « https://br.wiktionary.org/w/index.php?title=oad&oldid=316055 »\nDernière modification le 6 Mez 2021, à 14:54\nKemmoù diwezhañ degaset d'ar bajenn-mañ d'an 6 Mez 2021, da 14:54.


Buhez ar Sent/1837/Isidor - Wikimammenn\nBuhez ar Sent/1837/Isidor\n◄ Pacoom Isidor Ubald ►\nAr pemzecvet devez a viz Maë.\nSANT ISIDOR, PATRON AL LABOURERIEN.\nSant Isidor, labourer douar dre e gondition, mæs pehini evit e Santelez a so bet choaset evit Patron eus ar Guær a Vadrid, ac a so enoret evel Protector eus a Rouantelez Spaign, en devoa evit tad ha mam tud paour, mæs tud a zougeanç Doue, pere evel ma o devoa un devotion particulier evit Sant Isidor Arc’hescop, a zesiras e tougze o mab e hano. E instrui a resont abret gant ur sourci bras eus a Lesen Doue, ha profita a reas eus an instructionou a voe graet dezàn : ur garantez ardant en devoa evit Doue ; un obeissanç hac ur respet bras evit e guerent.\nO veza bet demezet da ur verc’h fur ha parfet, hanvet Mari, e inspiras souden dezi e santimanchou hac e zevotion. Goude ma o devoa bet ur mab, gant pehini e lessont evit oll heritaich exemplou caër a bep-seurt vertuziou, Isidor a broposas d’e bried da veva assambles evel breur ha c’hoar ; en em angagi a resont o daou da guemense dre veu, ac e viret a resont epad o buez : ar pez a dennas var-nezo ur venediction special eus an Eê.\nEvel n’en devoa nemet poan e zivrec’h evit beva, e quemeras ur verouri. Evit beza cresquet e labour, ne ziminuas netra eus an amser a implige pep deiz gant e zevotionou ; sevel a ree mintin-mad, ha bemdez abars mont d’e labour, e yee da visita un Ilis bennâc, ispicial un Ilis d’an Itron Varia, e pelec’h e cleve an Oferen, ac e ree Oræson gant un devotion fervant.\nTud goal-intantionet a reas da entent d’an Autrou eus ar verouri penaus e verour elec’h mont abred d’e labour, a yee bemdez da visita an Ilisou, ha penaus e neglige e zouar. E Autrou a gredas re facil ar goal deaudou-ze ; ac un deiz ez-eas gant drouc ennàn d’e surpren er parc, evit guelet pedavare e arruffe, ha penaus e labourse ; mæs soueset bras e voue pa remercas eus a bell daou alar, unan a bep-tu da Isidor, pere a laboure assambles gantàn ; mæs pa daustaas, e tisparissas an daou alar-ze. Quemense a zouçaas e speret ; ac evel m’en devoa c’hoant bras da ouzout petra signifie ar pez en devoa guelet, e saludas Isidor en ur fæçoun gracius, en ur lavaret gant ur propos agreabl : livirit din, Isidor, petra oa an daou alar-ze a laboure gueneoc’h, hac a so disparisset pa oun-me tosteet ? Ne ouffen quet, eme ar Sant, em be sicôur-all nemet hini an Autrou Doue, e pidi a ràn e commançamant va labour, hac alies an deiz e songeàn ennâ. E Autrou a gomprenas petra signifie ar pez en devoa guelet, hac a zeuas da aznaout santelez e verour. E exhorti a eure da gontinui e exerciçou a zevotion ; ha souden e anaveas ne voa douar ebet er c’harter guell labouret nac a vell rapport eguet e hini.\nPetra bennâc ne oa guet pinvidic Isidor, e voa cousgoude charitabl meurbet, en hevelep-fæçoun ma zê bet consideret evel ur miracl an alusennou bras a ree. Un devez goude beza distribuet d’ar beaurien quement en devoa da rei, e teuas c’hoas ur paour da behini ne allas quet en em resolvi da refus an alusen : e bried a lavaras dezàn e voa impossibl e assista pa ne voa muy netra. mancout a fizianç a rit, eme ar Sant ; clasquit gant muy a feiz ac e quefot. Cavet voe en effet peadra evit contanti meur a baour.\nO veza couezet clàn, e anavezas an devez eürus pehini a dlie lacât fin d’e boaniou. En em brepari a reas evit an heur diveza-ze gant ur fervor nevez. Receo a reas e Sacramanchou gant un devotion pehini a douchas calonou an oll assistantet. Erfin leun a garantez Doue, leun a vertuz ha carguet a vilidou, e varvas er bloaz 1130, etro an oad a pemp bloaz hac hanter-cant.\nSouden goude ma varvas, Doue a reas da aznaout gloar e Servicher fidel dre un nombr bras a Viraclou a reas e faveur ar re a visite e Vez.\nDaou-uguent vloaz goudeze e voe savet e Gorf eus a Vered Sant Andre, evit e lacaat en Ilis en ur plaç enoraploc’h. Pa goumancezeur toulla, ar c’hleïer a gommanças da sôn anezo o-unan ; ur bobl infinit pehini a oa en em assamblet, a voe test eus ar Miracl-mâ ; ouspense cavet voe e Gorf en e bez, ha quer fresq evel pa vize bet leun a vuez : transportet e voe gant ur solennite vras en Ilis e pelec’h ema c’hoas, abaoue ouspen c’huec’h-cant vloaz quer fresq ha quer caër evel ma voa neuse.\nAr Roue a Spaign, Philip trede, en devoa quemeret cals a sourci evit pidi ac evit hasta ar Pap Paul pempet da Ganonisa al Labourer santel-mâ : e boan na chomas quet pell heb recompans. Ar Roue o tont eus a Lisbon a gouezas quer clan ma tisespere ar Vediciner eus e yec’het : ar pez a lacâs un dristidiguez vras etouez an oll. E creiz an desolation-ze e teuzont da gaout recours da Intercession Sant Isidor ; hac an Autronez guenta eus ar Guær a Vadrid a ordrenas ma vize douguet an Archet e pehini e conservet e Gorf Santel, d’ar Guær e pehini edo clân ar Roue : an neventi-ze a reas ur joa vras d’an oll, dre ar fizianç o devoa e Protection ar Sant ; pep-unan en em breparas prount evit assista er Procession : biscoas Ceremoni ne voe solennoc’h. Seblantout a ree quent da un Triomf eguet da ur Procession : an Archet a voa var ur Brancard ornet gant ur magnifiçanç vras : an dud a Ilis hac a noblanç var marc’h o touguen pep-hini ur c’houlaouen coar, gant ur c’hân hac ur musiq melodyus : un nombr bras a C’harossou a zeu varlerc’h, hac ur bobl infinit pehini a gresque bepret. Da un hanter leo eus a zemeuranç ar Roue e tigoueas ouspen c’huec’h mil den quên Beleyen, quên Religiuset ha re-all, pere a zeue e Procession eus ar C’hæriou divar-dro hac en em lacaas e renq gant ar re-all. Map ar Roue gant ur gompaignunez enorabl a zeuas ur royat en hent evit diguemeret ar Relegou hac o accompaigni bete cambr e Dad, e pelec’h edo an oll Famil Royal. An Arc’h, douguet gant pevar Bælec ar re gonsiderapla a Ilis Madrid, a voe poset var un Trôn. Ar Roue pehini a voe bet delivret dre ur Miracl dioc’h an derrien, er memes instant ma sortias an Arch eus a Ilis Sant Andre, en em gavas pare parfetamant querquent ha ma antreas er gambr hac a rentas actionou a c’hraç da Zoue ha d’ar Sant gant santimanchou bras a aznaoudeguez-vad.\nGoudese e voe disouguet an Archet e triomf d’ar Guær a Vadrid gant ar memes magnificanç ha gant ur rejouissanç dreist-ordinal. Biscoas Roue ne recevas quement a enor evel ma voe rentet da Gorf al Labourer santel-mâ.\nEr bloaz varlerc’h e voe lequeet ar C’horf santel en un Archet preciussoc’h, evit ober pehini e voe impliget tregont mil scoet eus a aour pur.\nAl Labourer paour-mâ eus ar memes stad evel an darn-vuya ac’hanoc’h, a so deut da veza ur Sant bras heb sortial eus e dieguez, ac eus e gondition. Petra vir ouzoc’h-u na zeut d’en em sanctifia ivez hoc’h-unan ? Hac an ambaras eus ho labour ac eus ho tieguez eo hoc’h ampeich ? Rentit da guenta da Zoue ar servich a dleit dezàn, ha Doue a raï dre e venediction ma prospero pep-tra gueneoc’h.\nEil Reflexion. Sant Isidor en ur servicha Doue, en deus servichet mad e Autrou. Peguement a Vistri a ve contant eus o servicherien, ma o defe sourci d’o lacaat da servicha Doue ervad !\nTrede Reflexion. Oll gloar ar Brincet a so rentet e ludu ebars ar Bez, elec’h ma vezo guelet bete fin ar bed eharz treit al Labourer santel-mâ ar brassa Rouane prosternet dirag e Relegou, o c’houlen e assistanç. O peguer guir eo penaus ar vertu a so dign a respet e peb-lec’h, ha penaus ar Santelez a so noploc’h evit an oll Gurunennou eus ar bed !\nAdtapet diwar « https://br.wikisource.org/w/index.php?title=Buhez_ar_Sent/1837/Isidor&oldid=62223 »\nKemmoù diwezhañ degaset d'ar bajenn-mañ d'an 24 Meu 2014, da 11:27.


Karrbont Kerdeozer - Wikipedia\nKerkent ha penn-kentañ an ugentvet kantved e oa bet savet ur rouedad hent-houarn en Aodoù-an-Arvor. An naontek linenn a yae d'hec'h ober war-hed 452 gilometr a oa bet fiziet e Kompagnunezh hentoù-houarn Aodoù-an-Hanternoz da gentañ-penn.\nLidet e oa bet digeriñ al linenn Landreger Perroz-Gireg, 22,7 gilometr hed anezhi, d'an 11 a viz Eost 1906. Brudet e oa dre ma oa bet krouet gant Louis Harel de la Noë, ijinour an Hentoù ha Pontoù, meur a savadur en he hed, Karrbont Kerdeozer en o zouez.\nDaouzek metr ha pevar-ugent hed an dek bolz anezhañ e oa bet savet er mervent da Briel, nepell diouzh ar stêr Gindi, oc'h ober gant un teknik nevez-flamm, hini ar betoñs houarnet. Implijet e oa bet betek ar 15 a viz Ebrel 1949, pa voe serret al linenn da vat.\nNevesaat ar pont linenn houarn-mañ emañ o klask ober kumun Briel da zegemer un « hent glas » a-barzh fin ar gont.\nMeneget e oa bet lanneg Kerdeozer damdost gant skrivagner ar c'horn-bro, Jarl Priel, e kentañ levrenn e eñvorennoù, Va Zammig Buhez an titl anezhi.\nAdtapet diwar « https://br.wikipedia.org/w/index.php?title=Karrbont_Kerdeozer&oldid=1597960 »\nKemmoù diwezhañ degaset d'ar bajenn-mañ d'an 28 Her 2014, da 09:13.


Kannig & doareioù\nKartenn al lec'hiad\nMonet e darempred genin\nOberoù & embannadennoù\nRaktresoù & c'hoantoù\nLakait hoc'h anv c'hoazh evit ar stummadur àr ar jubenniñ !\n11 a viz Mae 2016 : ur rummad kentelioù àr an troiñ teknikel pe « bragmatek » a gannigin ar ble-mañ c'hoazh er staj KEAV, e Kastellin. Sellit doc'h palioù, danvez ha programm ar sizhuniad amañ.\n21 a viz Meurzh 2016 : pedet on bet da roiñ ur bredegenn en Ardeven (Mor-Bihan) get AFC du Pays Vénète. Er sal Bocage, da 6 e d'enderw-noz, ha komz a rin enni a liested rannyezhoù ar brezhoneg, hag a zo àr un dro ur skoilh da dud zo adperc'henniñ ar brezhoneg ha mammenn ur binvigezh bras. Ac'hann an titl « Deskiñ ar brezhoneg : puzzle pe klask trezol ? ». Amañ ema ar follenn vrudiñ savet d'ar gevredigezh.\n9 a viz Meurzh 2016 : prest eo programm an devezh-studi aozet da dTi Douar Alre ha Kerlenn Sten Kidna d'an 19 a viz Meurzh 2016, àr dem ar liwoù. Gellet a rit er pellgargiñ amañ. Diwallit : chañjet eo bet ar lec'h.\n24 a viz C'hwevrer 2016 : paseet mat e oa bet devezh-studi KEAV e Amzer Nevez (Plañvour). Ennoñ em boa kanniget ur renabl a « deskadoù yezh », da lâret eo geriadurioù ha yezhadurioù. C'hwi a c'hello er lenn iwe é klikiñ amañ.\n26 a viz Genver 2016 : setu bruderezh KEAV evit o devezh-studi er greizenn Amzer Nevez (Plañvour). Pellgargit ar PDF amañ.\n4 a viz Genver 2016 : blead mat deoc'h ! Ra vo leun a livoù, a levenez ha, perak pas, a yezhoù hag a sevenadurioù !\n7 a viz an Azvent 2015 : setu ur galv nevez da breg a-berzh Ti Douar Alre ha Kerlenn Sten Kidna evit an devezh-studi ag an 19 a viz Meurzh 2016 àr dem ar livoù. Razh an titouroù a gaver e lec'hiadoù an div gevredigezh-se.\n21 a viz Evenig 2015 : achu eo ar staj KEAV, start en deus labouret ar strollad « troiñ » ha talvoudus eo bet kavet ar labour gete. Lennit ar pezh a oa bet graet amañ.\n21 a viz Evenig 2015 : hirivaet eo bet fichennoù an aozadurioù 'mea labouret gete en-dro ar ble-mañ c'hoazh, ISFEC, Ofis publik ar brezhoneg ha Skol an Emsav en o mesk. Sellit doc'h ar bajenn Daveoù.\n4 a viz Evenig 2015 : me a graet ma fredegenn gentañ e katalaneg, e-kerzh un devezh-studi aozet e Barcelona ha danvez zo d'em soñjal àr ar mem danvez evit Breizh, da lâret eo penaos desachiñ an dud hag ar bolitikerion da vout kelaouet àr an troiñ, an deskiñ yezhoù, ar liesyezhegezh… Unan ag ar fesonioù d'ober a vehe ma vehe pedet ar skianterion ampart àr an tachennoù-se da gomz d'ar bolitikerion, d'ar skolaerion, d'ar c'hevredigezhioù ha razh. Soñjit 'ta er sort kendivizoù, aozit gi, e stumm taolioù-krenn ma anavit meur a skiantour da bediñ, komzit ag ar soñj-se en-dro deoc'h, en an aozadurioù a gemerit perzh enne…\nGwelet an dielloù\nAfer 'peus a ouiet muioc'h a-ziàr an anv Tro ha Distro ?\nDanvez nevez e-skoaz peurrest ar lec'hiad, peotramant troetoc'h d'ar brezhoneg, a ginnigan deoc'h amañ, kar troiñ a c'hell bout roiñ an danvez a faot d'ar lennerion, ha n'eo ket forset-mat an destenn orin mard int kap d'he lenn àr-eeun. Se zo kaoz e kavoc'h ur bajenn a-ziàr ar pezh 'm eus c'hoant d'ober e brezhoneg e-lec'h ar bajenn « Expérience ». Ar bajenn « Daveoù » a renablo an troidigezhioù e brezhoneg am eus graet hepken. Ma faot deoc'h gouiet hiroc'h àr labourioù arall, kit da lenn ar bajenn e galleg... pe e yezhoù arall, hrevez ho plijadur !\nLizherennoù na gomprenit ket pe gerioù a seblant bout gwenedeg anezhe ? Kasit biz ho logodenn àrnezhe... ken aes ha tra !\nCopyright 04/2004 Tro ha Distro


Helmut Schmidt, ganet d'an 23 a viz Kerzu 1918 e Hamburg (Alamagn), marvet d'an 10 a viz Du 2015 e Hamburg ivez, a zo ur politikour alaman eus an SPD. Kañseller eo bet eus 1974 da 1982.\nWilly Brandt Kañseller Alamagn\nMae 1974 – Here 1982 War e lerc'h:\n1.1 Stummadur hag ofisour en eil brezel-bed\n1.2 Studioù ha labour\n1.3 Bundesminister (1969–1974)\n1.4 Bundeskanzler (1974–1982)\nStummadur hag ofisour en eil brezel-bedAozañ\nDa 17 vloaz e oa ezel, e 1936, eus ar Marine-Hitlerjugend. Goude e vachelouriezh e 1937 e voe embarzhet er Flakartillerie e Bremen. Er bloavezh 1941 e voe anvet da Letanant adarme komando uhel al Luftwaffe e Berlin. Adalek miz Gouere 1941 e servijas Schmidt evel ofisour er rann-arme panzer war talbenn ar reter. Kemer a ra perzh en argad Leningrad, ha resevout a ra ar groaz houarn.\nHa betek 1944 e laboure en ur servij e ministrerezh an aerlu e Berlin.\nTest e vov e sal barnedigezh eus an dud kondaonet diwar gwalldaol an 20 a viz Gouere 1944 (gwelet film von Stauffenberg).\nE miz Kerzu 1944 eo Mestr kanolier war dalbenn ar c'hornôg e Belgia. E deroù 1945 ec'h eztaol e enebiezh o vezañ bet burutellet e-pad ur boelladenn e Rerik en Ostsee da-geñver Herman Göring hag ar renad NS. Setu perak e felle d'un Ofiser sturiañ e kas dirak al lez-varn. Daou jeneral a harzas ar varnedigezh.\nDalc'het prizoniad eo bet adal Ebrel 1945, en tachad breizhveuriat e Soltau, dieubet d'an 31 Eost 1945.\nSchmidt en deus lavaret dislavarioù da-geñver an Nationalsozialismus, krediñ a rae dezhañ bezañ stourmet a-enep an Nationalsozialismus.\nStudioù ha labourAozañ\nGoude e marevezh toull-bac'h e studias Schmidt Ekonomiezh Pobl ha skiantoù ar Stad en Hamburg betek 1949. E kêr Hanse Hamburg eo bet rener war an ekonomiezh hag an dezougen.\nE-kerzh e studioù ec'h emezelas en unvaniezh studierien sokialour.\nEus 1968 betek 1984 eo bet besprezidant an SPD el live broadel.\nE 1962 kargad eo e servij Polizei ar stadig Hans Hamburg, gant ar giriegezh-se eo e rankas merañ ar gorventenn drastus: "al lanv uhel", a veuzas kement a annezidi hag a reas kement a zistrujoù war an Nordseeküste, e kerz nozvez ar 16 ha 17 a viz C'hwevrer 1962. Kenurzhiañ a rankas ober un niver bras a servijoù saveteiñ, gwareziñ eus ar wallreuz. Hep bezañ en e wir lezennel, e arvero an arme hag an NATO gant biñsaskelloù, danvez pourveziñ e teujont a-benn prim da ziskoulmañ ar gudenn. Ur skeudenn skouerius a voe graet eus Schmidt neuze, an den gouest ha barrek da verañ en degouezhioù trubuilhus hag arvarus an arme an efedusañ ar gwellañ.\nE dilennadegoù 1965 eo addilennet Schmidt er Bundestag. An daou strollad enep, an SPD hag ar CDU a reas un unvan pe „koalition“, etre ar c'hanseler Georg Kiesinger CDU ha Willy Brandt SPD. Kiesinger o vezañ bet oberiant en eil Brezel-bed gant ar renad nazi, dre-se eo bet tamallet garv gant an emsavadegoù studierien yaouank ar mare-se.\nE 1969 eo dilennet Willy Brand SPD hag e tibabo evel Ministr an difenn ao. Schmit, e 1972 e kemer plas ar ministr ekonomiezh hag an arc'hant.\nGoude dilez Willy Brandt eus e garg a chef ar Regierung, e voe dilennet Schmidt d'ar 16 a viz Mae 1974 gant 267 a vouezhioù. 5vet kanzler dilennet ar Bundesrepublik. Ar c'hudennoù pennañ en doe da dalañ oute a voe an diwaskadenn ekonomikel (stagflation) ha kriz an eoul-maen er bloavezhioù 70, ha tremen a reas en tu-hont d'an enkadennig primoc'h ar Bundesrepublik eget broioù all. Hep disoñjal trubuilhoù brudet an „Deutsche Herbst“ gant ar RAF (Rote Armee Fraktion).\nAr marc'hata gant ar sponterien, evit skrapadeg ar politikour Peter Lorenz e 1975 gant aozadur „zweite Juni“, un astennadenn eus ar RAF, a voe dezvarnet diwezhatoc'h evel ur c'hwitadenn. Heuliañ a reas ur renad kalet a voe burutellet kriz. Dieubet ar sponterien eus o zoull-bac'h ha kaset dre garr-nij da vro Yemen 'vel goulennet gant ar skraperien, diwezhatoc'h e voe kondaonet ar skraperien. Ar vandennad tud diskarget er Yemen a zistroas diwezhatoc'h da blantañ reuz endro er BRD ha da lazhañ tud en Alamagn.\nSeveniñ a reas e Gorleben ur greizenn nukleel asambles gant e vignon, a stagas liammoù gantañ, Valéry Giscard d’Estaing. Gwellaat a rejont asambles an darempredoù tenn a oa etre Frañs hag Alamagn.\nOberiant eo bet c'hoazh Schmidt e-pad pell amzer e bro Alamagn hag evit seveniñ raktres Unaniezh Europa ha war dachennoù lies. Brudet eo evit dont war platoioù skinwel, pe en añfioù er skolveurioù da brezegenniñ ha da reiñ e alioù fur gant ur sigaretenn en e zorn, pell goude al lezennoù da skarzhañ ar butun eus al lec'hioù foran.\nAdtapet diwar « https://br.wikipedia.org/w/index.php?title=Helmut_Schmidt&oldid=1882044 »\nDernière modification le 27 Gou 2020, à 13:15\nKemmoù diwezhañ degaset d'ar bajenn-mañ d'an 27 Gou 2020, da 13:15.


Apocalipsis 4 CCO - Jial lɨ́ɨˊ lɨ˜ jmiféngˈˊ - Bible Gateway\nApocalipsis 4 Chinanteco de Comaltepec (CCO)\nJial lɨ́ɨˊ lɨ˜ jmiféngˈˊ dseaˋ Fidiéeˇ fɨˊ ñifɨ́ˉ\n4 Jo̱ mɨ˜ cangɨ́ˋ e jo̱, lalab jíngˈˉguɨ Juan e cangárˉ: Jo̱ camóˉo e óobˊ co̱o̱ˋ jnɨ́ˆ quiáˈˉ ñifɨ́ˉ, jo̱ canúˉu e guicaˈi̱i̱ˉ fɨˊ yʉ́ˈˆ jmɨgüíˋ co̱o̱ˋ luu˜ e i̱i̱ˉ lafaˈ co̱o̱ˋ lúuˊ trompéˈˆ lɨ́ˈˆ laco̱ˈ canúˉu lamɨ˜ uii˜ do, jo̱ lalab casɨ́ˈˉ jnea˜:\n—Ñiquiéengˊ fɨˊ la, jo̱ nijméeˈ˜e ˈnʉˋ júuˆ lají̱i̱ˈ˜ e ˈnéˉ nidsijéeˊ lajeeˇ mɨ˜ ningɨ́ɨngˉ e la.\n2 Jo̱ ladsifɨˊ lajo̱b cajá̱ˋa̱ jee˜ Jmɨguíˋ quiáˈˉ Fidiéeˇ, jo̱ lajeeˇ jo̱ camánˉn jaangˋ dseaˋ fɨˊ ñifɨ́ˉ; jo̱ i̱ dseaˋ íˋ guiiñ˜ e fɨˊ é̱e̱ˆ e lɨ˜ guaˋ dseaˋ i̱ laniingˉ i̱ quiʉˈˊ ta˜. 3 Jo̱ camánˉnre e jnéengˉ nir˜ laco̱ˈguɨ la lɨ́ɨˊ co̱o̱ˋ cu̱u̱˜ jloˈˆ e jɨˈˋ eáangˊ e siiˋ cornalina, jo̱guɨ jnéeiñˉ cajo̱ laco̱ˈ co̱o̱ˋ cu̱u̱˜ e siiˋ jaspe e jíingˋ jɨˈˋ; jo̱guɨ lacúngˈˊ lajíingˋ e lɨ˜ guiing˜ i̱ dseaˋ ˈñiaˈˊ do camóˉo e lafaˈ siˈˊ co̱o̱ˋ cu̱u̱˜ e jnéngˋ mɨ˜ dséeˊ jmɨguiˈˆ e tíiˊ iéˋ, jo̱ e jo̱ jíingˋ jɨˈˋ jloˈˆ laco̱ˈ co̱o̱ˋ cu̱u̱˜ røˈˋ e siiˋ esmeralda. 4 Jo̱ fɨˊ jo̱b camóˉguɨ́ɨ cajo̱ jiéˈˋguɨ guiequiʉ̱ˊguɨ é̱e̱ˆ fɨˊ lacúngˈˊ lajíingˋ e lɨ˜ guiing˜ i̱ dseaˋ laniingˉ do, jo̱ fɨˊ jo̱b camánˉn guiequiúungˋ yʉ́ʉˈ˜ dseaˋ cǿøngˈ˜ e neáaiñˊ fɨˊ jo̱, jo̱ lajɨɨngˋ i̱ dseaˋ íˋ quiˈrˊ ˈmɨˈˊ téˋ, jo̱guɨ téeˈ˜ fɨˊ moguir˜ lajaangˋ lajaaiñˋ jmáˈˉ có̱ˋ lɨ́ˈˆ corona e lɨ́ɨˊ có̱o̱ˈ˜ layaang˜ cunéeˇ. 5 Jo̱ e fɨˊ lɨ˜ guiing˜ i̱ dseaˋ laniingˉ do jnéengˉ lafaˈ mɨ˜ lɨjɨ˜ güɨˈñiáˆ, jo̱guɨ nʉ́bˈˋ mɨ˜ niiˋ cajo̱, jo̱ dseángˈˉ eáamˊ téeˈ˜ mɨ́ɨˈ˜; jo̱guɨ e fɨˊ quiniˇ lɨ˜ guiing˜ i̱ dseaˋ laniingˉ do jnéengˉ cooˋ guiéˉ bǿøˈ˜ jɨˋ, jo̱ e jo̱ guǿngˈˋ quiáˈˉ lajɨˋ guiángˉ jmɨguíˋ quiáˈˉ Fidiéeˇ. 6 Jo̱ e fɨˊ quiniˇ e lɨ˜ guiing˜ i̱ dseaˋ do, fɨˊ jo̱b jnéengˉ cajo̱ laco̱ˈ la jnéengˉ fɨˊ ni˜ jmɨñíˈˆ, jo̱ jnéengˉ taˈˊ jmɨ́ˋ lafaˈ co̱o̱ˋ sɨ́ɨˊ jɨˈˋ. Jo̱ dseángˈˉ guiáˈˆ jóoˋ jo̱guɨ lacúngˈˊ lajíingˋ e fɨˊ lɨ˜ guiing˜ i̱ dseaˋ laniingˉ do, neáangˊ quiúungˉ i̱ jí̱ˈˋ i̱ dsi˜ jmiguiʉˊ jminiˇ lɨ́ˈˆ quiniˇ jo̱guɨ lajo̱bɨ lɨ́ˈˆ caluuˇ cajo̱. 7 Jo̱ i̱ jí̱ˈˋ i̱ laˈuii˜ do jnéeiñˉ lafaˈ jaangˋ ieˈˋ, jo̱guɨ i̱ jí̱ˈˋ i̱ catɨ́ˋ tú̱ˉ do jnéeiñˉ lafaˈ jaangˋ güɨtáˆ, jo̱guɨ i̱ jí̱ˈˋ i̱ catɨ́ˋ ˈnɨˊ do, íˋbingˈ lɨɨng˜ laco̱ˈ jaangˋ dseaˋ jmɨgüíˋ la jneaa˜aaˈ, jo̱guɨ i̱ jí̱ˈˋ i̱ lɨ˜ catɨ́ˋ quiʉ̱́ˋ do jnéeiñˉ lafaˈ jaangˋ mɨɨˋ i̱ íingˊ guiáˈˆ güíˋ. 8 Jo̱ lajaangˋ lajaangˋ i̱ quiúungˉ do dsi˜ jñʉ́ʉˉ cuéerˊ, jo̱guɨ dsi˜ jmiguiʉˊ jminirˇ lɨ́ˈˆ lɨˊ ni˜ jo̱guɨ lɨ́ˈˆ lɨˊ nʉ́ˈˉ cajo̱; jo̱ dseángˈˉ uǿøˋ jmɨ́ɨbˋ jaˋ tʉ́rˋ e féˈrˋ lala:\nDseángˈˉ jaˋ cǿøngˋ có̱o̱bˈ˜ güeangˈˆ Fíiˋiiˈ,\nFidiéeˇ dseaˋ guiing˜ ñifɨ́ˉ.\nDseángˈˉ dseaˋ güeamˈˆ dseaˋ do,\ndseángˈˉ dseaˋ guiúmˉ dseaˋ do, jo̱ íbˋ dseaˋ ˈgøngˈˊ, jo̱guɨ tɨɨiñˋ jmérˉ lɨ́ˈˆ doñiˊ eeˋ.\nJo̱ íbˋ Fidiéeˇ i̱ seengˋ lají̱i̱ˈ˜ latɨˊ malɨɨ˜guɨ, lají̱i̱ˈ˜ nʉ́ˈˉguɨ e nitɨro̱o̱ˇ jmɨgüíˋ jo̱guɨ latɨˊ lana jo̱guɨ cajo̱ i̱ nijáaˊtu̱ caléˈˋ catú̱ˉ, i̱ seengˋ carˋ ngongɨ́ɨˋ jmɨɨ˜.\n9 Jo̱ laco̱o̱ˋ néeˈ˜ mɨ˜ jmiféngˈˊ i̱ quiúungˉ do Fidiéeˇ e cuøˈrˊ dseaˋ do guiˈmáangˈˇ, jo̱guɨ mɨ˜ jmɨˈgórˋ dseaˋ do dseaˋ guiing˜ fɨˊ ñifɨ́ˉ, dseaˋ i̱ seengˋ carˋ ngongɨ́ɨˋ jmɨɨ˜, 10 jo̱ mɨ˜ jmóorˋ lajo̱, jo̱baˈ fɨˊ quiniˇ i̱ dseaˋ i̱ guiing˜ fɨˊ lɨ˜ niingˉ do, lajɨˋ guiequiúungˋ i̱ dseaˋ cǿøngˈ˜ do jmiféiñˈˊ dseaˋ do e té̱e̱ˉ uǿˉ jnir˜, jo̱guɨ uøˈrˊ e lɨ́ˈˆ corona cunéeˇ e téeˈ˜ fɨˊ moguir˜ lajaangˋ lajaaiñˋ, jo̱ guiarˊ fɨˊ quiniˇ dseaˋ do jo̱ féˈrˋ lala:\n11 Fíiˋnaaˈ Fidiéeˇ,ˈnʉbˋ dseángˈˉ dseaˋ féngˈˊ dseaˋ ñíingˊ fɨˊ laˈúngˉ fɨˊ jmɨgüíˋ,\njo̱baˈ ˈnʉbˋ dseaˋ catɨ́ɨngˉ e nijmiféngˈˊ dseaˋ ˈnʉˋ,\njo̱guɨ e nijmɨˈgóˋ dseaˋ ˈnʉˋ,\njo̱guɨ e niféˈˋ dseaˋ e eáamˊ ˈgønˈˊ cajo̱,\nco̱ˈ ˈnʉbˋ dseaˋ cajmeeˈˉ lajaléˈˋ e seaˋ fɨˊ jmɨgüíˋ,\njo̱ jalébˈˋ e cajmeeˉ ˈnʉˋ calɨseáˋ dseángˈˉ laco̱ˈ la iinˈ˜ uøˈˊ.


Pajenn:Perrot - Bue ar Zent.djvu/493 - Wikimammenn\nPajenn:Perrot - Bue ar Zent.djvu/493\nbardonan da Gompostel. Rei a reas eleiz a brofou da iliz Sant-Jakez, evit ma vije pedet enni Doue evit ine he fried, hag e tizroas da Lisbonn a-benn an de ar bla.\nDaou Vreizad, daou bried, Glaoda ha Kologwenn, o tec’hel arôk ar Zôzon eus bro goz o zadou, a zouaras eun abarde war ôd Odena, en Leon. Dindan goad e oa neuze ar vro tro-war-dro ; ti ebet war an teven, nemet eun tamm lochen, en Brenguruz. Eun den goue ha kri a oa o chom enni\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/493&oldid=140770 »


An Ager Coffee Mill Gun\nAn Agar gun (pe Ager gun) a oa un doare mindrailherez ijinet e-pad Brezel diabarzh Stadoù-Unanet Amerika. Lesanvet e oa an arm-se the Coffee Mill Gun, lesanvet e oa ivez the Union Repeating Gun.\nE-pad Brezel diabarzh Stadoù-Unanet Amerika e oa bet roet lañs bras d'an ijinerezh brezel evit dont a-benn da verraat padelezh ar brezel gant an daou du engouestlet. An Agar machine gun (ar vindrailherez Agar) a oa unan eus an hanter-kant bennak a vindrailherezioù dre zorn a voe savet e-pad ar brezel.\nAger "Coffee Mill" gun etre daouarn soudarded an 96th Pennsylvania Volunteer Regiment, e Camp Northumberland, Norzh Virginia, C'hwevrer 1862\nAn anv a oa deuet eus anv an ijinour Wilson Agar (skrivet a-wechoù Wilson Ager). Ar vindrailherez a oa bet lesanvet 'Coffee Mill Gun' dre ma oa damheñvel lodenn ar c'hargañ ouzh ur mekanik kafe eus ar mare-se.\nAn Agar gun gwelet eus a-dreñv\n(en) Studiadenn verr eus an Agar gun\nAdtapet diwar « https://br.wikipedia.org/w/index.php?title=Agar_gun&oldid=1847982 »


Prederouriezh pe philo-sophia - Etudes essais en breton - Studiadennoù - Fanch Kerrain, Mouladuriou Hor Yezh\n> Livres en breton >Etudes essais en breton - Studiadennoù>PREDEROURIEZH PE PHILO-SOPHIA\nDans ce fascicule, Fañch Kerrain, ancien professeur de philosophie, apporte sa contribution sur le sujet.\nSed amañ an hini gentañ eus ur rummad testennoù berr a-walc'h o tennañ da gudennoù a brederouriezh.\nNebeut a c'herioù a anavezan hag a vefe ganto kement a sterioù disheñvel hag ar ger prederouriezh.\nHa pa vez bodet un toullad prederourion eus ar re vrudetañ evit komz diwar-benn natur o danvez, pep hini anezho a lakay dindan ar ger ur ster dezhañ e-unan, diforc'h diouzh hini e genseurted.\nAbalamour da se e kinnigan deoc'h an doare ma'm eus-me bet klasket, em c'hentelioù, termenañ natur ar brederouriezh, e-doug an dek bloavezh kentañ am eus kentelilet an diskiblezh-se.\nETREZOMP E BREZHONEG 1974-1975 (le mauve)\nWAR-ZU UN ISLAM ADSPEREDELAET - Etre poell ha naderezh


Kaozeal:Mell-droad - Wikipedia\nDiverket diwar Melldroad:\nOrin ar Melldroad[kemmañ ar vammenn]\nA) Meur a c'hoarioù bolotenn aboe an henamzer\n_Adkavet eo bet er bed a bez meur a c'hoarioù bolotenn dishenvel hag a c'helfe bezan e orin ar mell-droad a anavezher hiriv an deiz. Bez eus bet ur c'hoari bolotenn ha veze c'hoariet gant an Inkaed met a oa muioc'h ul lid sakr evit ur gwir c'hoari dre ma e oa lazet kabitenn ar skipailh a gole d'an doueed. C'hoariet e veze d'ar c'hoari se war dro ar bloavezhioù 1300 gant ur volotenn hag a oa graet gant kaoutchou c'hoariet e veze ivez gant an "anche" ha ket gant an troad evel ma veze graet e lec'hioù al er bed evel ar kemari e bro Japan. _Dishenvel mat eus ar c'hoari gwadeg a oa gant an Inkaed ez eo bet ar c'hemari ur c'hoari e lec'h ma n'eus den a zo trec'h a den ne vez trec'het c'hoariet e vez gant ur volotenn kroc'henn. Ur seurt lid relijiel ez eo ivez aman dre maz eo ret d'ar c'hoarierienn gwiskan ur sarv lid evit c'hoari. Met ar c'hemari a zo pell tre eus ar pezh a zo ar mell-droad a vreman dre ma ne veze graet nemet passoù etre an dud hep na gouezhfe ar vell war an douar. ne oa ket ret lakaat palioù met ober passoù da tud a oa oc'h ober ul c'helc'h. _Met ar c'hoari hag a zo bet an tastan eus ar pezh a teio da vezan ar mell-droad ha anavezher eo a dra sur ar c'hoari a veze c'hoariet gant ar legionerienn roman ar "calcio" chomet eo bev c'hoazh ar c'hoari se gant ar "calcio fiorentino" a vez c'hoariet c'hoazh a e Firenze. Ar c'hoari se a zo fommet brudet dre maz eo bet c'hoariet ur bartienn istorel pa e oa asiejet Firenze. Ar c'hoari se a oa ur c'hoari feuls tre e lec'h ma veze alies emganoù etre ar c'hoarierienn ken feuls eo deuet ar c'hoari se da vezan kemen maz eo bet difenet da c'hoari anezhan e diabarzh ar geriadenn. Adkavet e vez aman pal ar mell droad hag a zo da lakaat ar vell e rouedoù a zo lec'hiet e penn al an dachenn. Padall e vez c'hoariet ar sport se gant an daouarn pa e oa ar "calcio" orin c'hoariet gant an treid. Tu zo ivez ober il liamm anat etre ar "calcio" hag ar mell droad a hiriv dre maz eo anvet ar c'hanpionad mell-droad Italian ar Calcio\nB) Bro Saoz orin ar c'hoari mell-droad\n_Met bro ar mell-droad a zo abaoe pell bro Saoz e lec'h ma vez tu anavezhout meur a c'hoarioù bolotenn damm henvel d'ar mell-droad; daoust hag eo bet ar "calcio" degaset e bro Saoz gant al legionerienn roman un darvoud kazi sur eo met penaos eo emdroet ar mell-droad er bro se e vez kalz a orinoù dishenvel d'an istor se. E enezennoù Norzh bro Saoz e vez ur c'hoari hag a den eus ar mell-droad hag a vez c'hoariet er geriadenn a bez. Kavout a ar e orin en ul lejand " Tec'het en defe ur roue fall eus an enezenn evit nomp pas bezan lazhet met ur marc'hed bras en deus adpaket anezhan ha troc'het e benn dezhan evit mervel just goude bezan bet erruet en dro en e enezenn. Ar bobl leunn a droukrans evit an den marv en deus kroget da rein taolioù troad en e benn" Breman c'hoazh e vez garet ar c'hoari se e lec'h ma vez enebet meur a viliadoù ha c'hoarierienn. Alies e vez daou skipailh ho enebin ar er eus diabarz ar geriadenn hag ar er eus diavaezh ar geriadenn. Gouezhet e vez diwar an disoc'h ma vo frouezhus ar pesketan pe al labour douar ar broavezh man. Orin ar "Folk football" hag a zo a orin ar mell-droad a hiriv ha koll evel se e gwrizioù etre kontoù ha istor. Ar "Folk football a zo ar c'hoari pobl pouezhusan e bro Saoz e pad ar grenn-amzer met ken feuls ha difoutre a oa ar c'hoarierienn ken maz eo bet rediet ar roueed ASoz da difenn anezhan dre ma oa re a distrujoù dre ar c'hoari se. Goude ar maread se eo doned blas ar c'hozh war ar c'hoari se hag n'eo nemet e pad ar reveulzi greantel ez eo bet adkavet ar c'hoari se. Adc'hoariet eo bet d'ar c'hoari se e penn kentan er "public school" dre ma oa ar krennarded ar familh uhel gant an tech fall dra distrujan ha da lakaat an tan er skolioù e lec'h ma oant hag en trawardroioù evit lakaat un harz d'ar feulster se ez eo bet lakaet e plas c'hoarioù e lec'h ma vefe bet tu d'ar skolidi dispignan a youl ha enep ar skipailh al dre ar c'hoari ha ket a enep an dud al hag an areberi. Pep "Public school o devoa o deoare c'hoari gant o reolennoù dezho o unan; ne savas kudenn ebet nemet paz eo bet an dud se rediet da kuitaat ar skol dre ma oant deuet da vezan gour.\nC) Emdroadur ar c'hoari\n_Ar c'hoant deze da c'hoari a gevred c'hoazh en deus lakaet anezho den em bodan evit komz eus reolennoù boutin a vefe tu lakaat e pleustr setu penaos eo bet krouet ar "Football Association" e 1863 krouet eo bet ar gevredigezh se e Liverpool en ostaleri Freemason aze e oa tu d a oa bet er "public school" evel reoù (Cheltenham, Rugby, Eton, Harrow, ...). Daou doare pennan a oa enebet aman an doare c'hoari eus ar skol eus "Rugby" hag a c'hoarie gant na dorn hag hini ar skolioù all hag a c'hoarie gant an dreid a benn ar fin en deus kuitaet ar bartizanet eus "Rugby" ar "football association" hag ez eus bet krouet daou sport dishenvel ar mell-droad hag ar rugby. Goude se ez eo bet graet ur c'hib bro Saoz e 1872 hag ur c'hampionnad e 1889 e lec'h ma kemere perzh ar c'hleubioù mell-droad ha oa bet savet diwar ar "public schools"; diorroet eo dreist holl ar sport se e rann ar gevredigezh uhelan da gentan met buhan tre ez eo deuet da vezan ur sport ha blije d'an holl diorroet eo ivez e bro Skoz ha dre se ez eo bet ar c'hogad etrebroadel kentan etre bro Saoz ha bro Skoz gwisket e oant gant ur roched gwenn evit ar saozon hag unan ruz evit ar skoziz bez e oa ivez ur chenchamant gwiskamant etre ar bonned a oa gant pep skipailh ( ne oa ket bet sonjet e vefe bet tu skein ar vell gant ar penn d'ar mare se) met ar pezh a zo bet an dedennusan er c"hogad se a zo bet dreist holl an doare c'hoari dishenvel tre a oa etre an daou skipailh ar saozon ho deus kroget ar c'hogad gant nav argader hag ne raet pass ebet klask a raent driblan dre ret, eus o du o deus graet ar skosiz passoù hag ez eo bet estonet meurbed ar saozon gant an doare se da c'hoari. Goude ar c'hogad se ez eo kemmet an doare c'hoari dre maz eo bet graet kalzh muioc'h a passoù etre ar c'hoarierienn penn kentan emdroadur ar mell-droad ez eo bet. Goude se ez eus bet un eil chenchamant bras er mell-droad hini ar renkadoù sokial pa e oa ar mell-droad a orin ur c'hoari evit ar renkadoù uhel eus ar "public school" ez eo deuet da vezan poblek hag ez eo bet gwelet se paz eo aet kib bro Saoz gant ur skipailh labourerienn eus Bolton, hiriv an deiz e vez gwelet c'hoazh ar chanchamant se dre maz eus tu gwelet e "First league" skipailhoù evel: Manchester United, Liverpool, Everton, Arsenal) ha zo savet diwar lec'hioù poblek e bro C'hall ez eus tu kemer skouer "St Etienne".\nD) Emledadur ar mell-droad e Europa hag er bed a bez\n_Goude ar maread skedus se e bro Saoz ha gant an treuzkas ha poblansoù ez eo bet kaset ar mell-droad e pep korn eus Europa hag ez eo bet degemeret diustu e pep bro evel ur sport poblek hag en deus dedennet tout an dud buhan tre. Penaos eo bet emledet ar mell-droad ken buhan en europa dre ar memes doare hag an hini en deus savet ar football association. Saozon o d'oa c'hoant kendec'hel da c'hoari memes ma'z e oant aet en estrenn vro dre ve ez eo bet savet skipailhoù mell-droad en tammig e pep lec'h ma oa aet an divroidi saoz e kerzh an XXvet kanvet.Goude se ez eo bet gwelet ur gwir youll etrevroadel evit ar mell-droad; N'ez eus nemet e bro Alamagn ez eo bet degemeret ar mell-droad gant ur youll kalzh bihanoc'h dre ma'z e oa ar boblans a bez enkelc'hiet er stummadur Nazi hag a rae eus e sport an embregerezh korf (ar pezh e vez gwelet mat tre er film "les dieux du stade" ne vez tamm mell-droad ebet pa e oa an holl broioù all memes Italia ha Spagn o degemmer anezhan evel ur sport diazezh. Evit tout ar pezh a den eus an traoù a vez gwelet ingal evel an transferioù ez eo bet un emdroadur gorrek tre a zo diorroet e pad ma oa ar mell-droad ur sport etre Bro Skos ha Bro Saoz. Evel se eo bet kaset ar mell-draod e pep lec'h er bed en ur kregin gant Bro C'hall goude se Italia ha Spagn hag un nebeut amzer goude ez eo bet degemret ar mell droad e pep lec'h en Europa. Goude se ez eo bet aztennet ar c'hoari se d'ar bed a bez. Tremenet eo dre ar broioù evel ar SUA e lec'h ma n'eo ket bet degemeret evel e bro c'hall dre ma'z e oa dija aze ur sport broadel hag a zo diorroet muioc'h mui: Ar basketball. E mod al ez eo bet degemeret ar mell-droad er bed evl ma'z eo bet e Europa da laret eo evel prins ar c'hoarioù skipailh dreistelezh ar broioù eus Amerika ar su war ar sport er mareadoù tremenet a zo disoc'h ur fenomenn kroget abaoe penn kentan an XXvet kanvet hag a zo emledadur ar mell droad war ar bed a bez.\nE) Hag abaoe\n_Diaes eo rentan kont eus istor ar mell-draod abaoe ar mare se dre ma'z eo kemmet buhan hag e lec'hioù dishenvel tre e nebeut a amzer donedigezh an dreist polarisadur war ar mell droad en deus kroget war dro ar bloavezhioù 50 goude an eil brezel bed. Goude se ez eo kemmet c'hoazh gant krouadur ar FIFA (Federation Internationnal du Football Amateur) hag strolladoù all evel an UEFA (Union Europeen du Football Amateur) laket eo bet reolennoù strizh ha resis evit kemmen dra a zo tu gwelet e bed ar mell-droad. Goude se an ac'hant lakaet er bed se en deus degaset an dizurzh a vez gwelet breman evel c'hoarierien paeet kalzh re ha tud hag a zeont betek paean evit gounid krogadoù ha gwasoc'h tud ha a dramm ar c'hoarierien evit uhelaat o live c'hoari kemmen tra hag a zo degaset gant ar c'hoarioù anvet "pro" sonjet eo bet ivez d'ur mare chench ar skipailhoù ne vefe ket bet mui skipailh Naoned a enep skipailh Roazhon met Adidas a enep skipailh Nike met daoust hag e vefe eus ar youll ken bras a vez gant an arpourien ma ne vefe ket ar c'heriadennoù hag a vefe o c'hoari an eil enep egile?\nAdtapet diwar « https://br.wikipedia.org/w/index.php?title=Kaozeal:Mell-droad&oldid=168379 »\nKemmoù diwezhañ degaset d'ar bajenn-mañ d'an 30 Mae 2007, da 19:11.


Flensburg (Flensborg e daneg, Flensborg e sakseg izel, Flansborj e frizeg an norzh) zo ur gêr dizalc'h (kreisfreie Stadt) eus Schleswig-Holstein en Alamagn. Goude Kiel ha Lübeck ez eo an trede kêr vrasañ e land Schleswig-Holstein. Emañ Flensburg e-kreiz su Schleswig, etre Kiel (86 km er su) hag Aabenraa e Danmark (34 km en norzh). Tost-kenañ eo da harzoù Danmark (7 km).\nAnavezet eo Flensbur abalamour d’ar bier anvet Flensburger Pilsener ha lesanvet "Flens" hag abalamour ma’z eo kêr-benn ar vinorelezh danek e kreisteiz Schleswig.\nE miz Mae 1945 e oa bet sez gouarnamant diwezhañ an Nazied (gouarnamant Flensburg), renet gant an amiral Karl Dönitz, etre ar c’hentañ a viz Mae (goude marv Hitler) ha dispennadur ar gouarnamant-se d’an 23 a viz Mae.\nLec’hienn ofisiel Flensburg\nTouristerezh e Flensburg\nFlensborg Avis, kazetenn danek\nFlensburger Tageblaat, kazetenn alamanek\nAdtapet diwar « https://br.wikipedia.org/w/index.php?title=Flensburg&oldid=1652457 »\nDernière modification le 19 Gou 2015, à 23:15\nKemmoù diwezhañ degaset d'ar bajenn-mañ d'an 19 Gou 2015, da 23:15.